Blaze7451/Wiki-th-20250601 huggingface dataset:
มิสแกรนด์ไทยแลนด์ 2021

มิสแกรนด์ไทยแลนด์ 2021 (Miss Grand Thailand 2021) เป็นการประกวดความงามครั้งที่ 9 ของมิสแกรนด์ไทยแลนด์ เดิมจะการประกวดรอบสุดท้ายจะถูกจัดขึ้นที่โชว์ ดีซี ฮอลล์, กรุงเทพมหานคร เนื่องจากในปี 2021 สถานการณ์ COVID-19 ในประเทศไทย ณ ขณะนั้นยังคงมีการระบาดอย่างหนัก และมีผู้เสียชีวิตต่อวันเป็นจำนวนมาก เพื่อให้สอดคล้องต่อความปลอดภัย และเป็นไปตามมาตรการของรัฐในขณะนี้  ทำให้มิสแกรนด์ไทยแลนด์ 2021 ไม่สามารถจัดการประกวดได้จึงงดการจัดการประกวด จากเดิมจะจัดขึ้นในวันที่ 11 กันยายน พ.ศ. 2564 กองประกวดมิสแกรนด์ไทยแลนด์จึงมีการประกาศแต่งตั้ง อินดี จอห์นสัน รองอันดับ 1 มิสแกรนด์ไทยแลนด์ 2020 เป็น มิสแกรนด์ไทยแลนด์ 2021 คนที่ 9 ของประเทศไทย เป็นตัวแทนประเทศไทยในการประกวดมิสแกรนด์อินเตอร์เนชันแนล 2021 ซึ่งจะถูกจัดขึ้นในวันที่ 4 ธันวาคม 2564 ณ จังหวัดภูเก็ต ประเทศไทย โดยหลายจังหวัดได้จัดการประกวดและมีตัวแทนประกวดไปแล้วในปี 2021 ซึ่งพวกเขาจะยังคงดำรงตำแหน่งและเป็นตัวแทนมาประกวดในปี 2022 นี้ต่อไป

**ประวัติ**
ในวันที่ 15 กุมภาพันธ์ พ.ศ. 2564 กองประกวดมิสแกรนด์ไทยแลนด์ได้จัดให้มีการแถลงข่าวการจัดประกวดมิสแกรนด์ไทยแลนด์ 2021 ขึ้น ณ โชว์ ดีซี ฮอลล์ (Show DC Hall) โดยกำหนดให้มีการคัดเลือกตัวแทนระดับจังหวัดให้เสร็จสิ้นภายในวันที่ 30 มิถุนายน พ.ศ. 2564 ส่วนการจัดประกวดรอบสุดท้ายระดับประเทศนั้นจะถูกจัดขึ้นในวันที่ 21 สิงหาคม ปีเดียวกัน ต่อมาในวันที่ 25 กรกฎาคม พ.ศ. 2564 ทางกองประกวดมิสแกรนด์ไทยแลนด์ ประกาศเลื่อนจัดการประกวดออกไปอย่างไม่มีกำหนด เนื่องด้วยสถานการณ์การแพร่ระบาดของ โควิด-19 ในประเทศไทย ณ ขณะนั้น และในวันที่ 4 กันยายน พ.ศ. 2564 มีประกาศอย่างเป็นทางการ แต่งตั้งให้ อินดี้ จอห์นสัน รองอันดับ1 มิสแกรนด์ไทยแลนด์2020 เป็นมิสแกรนด์ไทยแลนด์  2021คนที่ 9ของประเทศไทย 
เพื่อเป็นตัวแทนประเทศไทยในการประกวดมิสแกรนด์อินเตอร์เนชันแนล 2021 ในเดือนธันวาคม ที่ภูเก็ต ประเทศไทย

**ผลการประกวด**

**ลำดับ**

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ- มิสแกรนด์ไทยแลนด์- มิสแกรนด์ไทยแลนด์- มิสแกรนด์ไทยแลนด์- มิสแกรนด์ไทยแลนด์- มิสแกรนด์ไทยแลนด์
หมวดหมู่:มิสแกรนด์ไทยแลนด์แบ่งตามปี
อิชต์วาน ซอนดี

อิชต์วาน ซอนดี (István Szondy; 29 ธันวาคม ค.ศ. 1925 – 31 พฤษภาคม ค.ศ. 2017) เป็นทั้งนักปัญจกีฬาสมัยใหม่, นักกีฬาขี่ม้า และแชมป์โอลิมปิกชาวฮังการี ซึ่งเข้าแข่งขันในโอลิมปิกฤดูร้อน 1948, 1952 และ 1956

**โอลิมปิก**
ซอนดีได้รับรางวัลเหรียญทองจากการแข่งปัญจกีฬาสมัยใหม่ประเภททีมในโอลิมปิกฤดูร้อน 1952 ที่เฮลซิงกิ และรางวัลเหรียญทองแดงจากการแข่งประเภทบุคคล

**อ้างอิง**

**แหล่งข้อมูลอื่น**
 อิชต์วาน ซอนดี
หมวดหมู่:นักปัญจกีฬาสมัยใหม่ชายชาวฮังการี
หมวดหมู่:นักกีฬาขี่ม้าชายชาวฮังการี
หมวดหมู่:นักกีฬาฮังการีที่ได้เหรียญทองโอลิมปิก
หมวดหมู่:นักกีฬาฮังการีที่ได้เหรียญทองแดงโอลิมปิก
หมวดหมู่:บุคคลจากบาแรตจูวิฟาลู
เมษายน พ.ศ. 2564

เมษายน พุทธศักราช 2564 เป็นเดือนที่ 4 ของปี พ.ศ. 2564 วันแรกของเดือนเป็นวันพฤหัสบดี วันสุดท้ายของเดือนเป็นวันศุกร์

**สถานีย่อย:เหตุการณ์ปัจจุบัน**
หมวดหมู่:เมษายน
*2564-04
หมวดหมู่:ตัวละครที่เป็นสุภาพบุรุษยอดนักสืบ

หมวดหมู่:ตัวละครที่เป็นสุภาพชน
หมวดหมู่:ตัวละครที่เป็นนักสืบ
หมวดหมู่:ตัวละครเพศชาย
วัดพรหมคุณาราม (จังหวัดสมุทรสาคร)

วัดพรหมคุณาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลชัยมงคล อำเภอเมืองสมุทรสาคร จังหวัดสมุทรสาคร มีที่ดินตั้งวัดมีเนื้อที่ 11 ไร่ 1 งาน 43 ตารางวา มีที่ธรณีสงฆ์ จำนวน 1 แปลง เนื้อที่ 4 ไร่ 3 งาน 33 ตารางวา

**ประวัติ**
วัดพรหมคุณาราม แต่เดิมเป็นวัดร้างอยู่ ผู้ที่เริ่มการสร้างวัดนี้ คือ พระราชสาครมุนี (เจ้าคณะจังหวัดสมุทรสาคร) ได้รับแจ้งว่ามีวัดร้าง พบซากอิฐโบราณซึ่งเป็นอิฐดินเผา พระพุทธรูปยืนสภาพชำรุด ฐานเจดีย์เก่า เสาตอม่อตั้งเรียงเสมอดินในสภาพเหมือนศาลาอยู่ใกล้กับพระพุทธรูปยืน และชาวบ้านที่เข้าไปตัดไม้ยังพบพระพุทธรูปดินเผาอีกจำนวนมาก และพบซุ้มคล้ายประตูเก่าเขียนว่า พรหมคุณาราม จึงได้ขอแรงชาวบ้านช่วยกันถางป่า แล้วได้ไปนิมนต์ พระครูเตี้ย สุวณฺณโชโต มาพัก ได้รับการประกาศตั้งวัดเมื่อวันที่ 30 เมษายน พ.ศ. 2527 ในชื่อ "วัดพรหมคุณาราม" ต่อมาเปลี่ยนชื่อมาเป็น วัดบางตะคอย ต่อมาเมื่อวันที่ 17 กุมภาพันธ์ พ.ศ. 2564 เปลี่ยนชื่อกลับมาเป็นชื่อเดิม คือ "วัดพรหมคุณาราม" สาเหตุที่กลับมาใช้ชื่อเดิมเพราะเห็นว่า ชื่อเดิมที่ใช้มาก่อนนั้น เป็นคำที่ไพเราะ มีความหมายที่ดี  ส่วนคำว่า "วัดบางตะคอย" บางทีคำว่าคอย อาจมีความหมายถึง การรอคอย
แต่เดิมวัดมีที่ดินมากกว่านี้ แต่เมื่อตำบลบ้านบ่อได้แยกเป็นตำบลชัยมงคล ได้มีราษฎรบุกรุกเข้าไปอยู่ในที่ดินของวัด จนเหลือเนื้อที่เพียง 3 งาน  ต่อมาเจ้าของที่ดินบางรายทราบว่าเป็นที่วัดร้างมาก่อน จึงมอบคืนให้กรมการศาสนา แต่บางส่วนถูกถนนตัดผ่าน ปัจจุบันที่ของวัดจึงเหลือที่ดินเช่นปัจจุบัน วัดได้รับพระราชทานวิสุงคามสีมาเมื่อวันที่ 23 มีนาคม พ.ศ. 2533 เขตวิสุงคามสีมา กว้าง 40 เมตร ยาว 80 เมตร 

**อาคารเสนาสนะ**
อุโบสถ กว้าง 8.50 เมตร ยาว 22.50 เมตร สร้างเมื่อ พ.ศ. 2533 เป็นอาคารคอนกรีตเสริมเหล็ก ภายในประดิษฐาน พระพุทธชินราชจำลอง และมีพระพุทธรูปซึ่งมีนามที่ชาวบ้านนิยมเรียก คือหลวงพ่อรวย หน้าตักกว้าง 4 ศอก 9 นิ้ว ศาลาการเปรียญ กว้าง 12.5 เมตร ยาว 21.5 เมตร สร้างเมื่อ พ.ศ. 2518 เป็นอาคารไม้ ฝาคอนกรีต หอสวดมนต์ กว้าง 9 เมตร ยาว 27 เมตร สร้างเมื่อ พ.ศ. 2523 เป็นอาคารคอนกรีตเสริมเหล็ก 2 ชั้น กุฏิสงฆ์ จำนวน 7 หลัง เป็นอาคารครึ่งตึกครึ่งไม้ 5 หลัง และตึก 2 หลัง ศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก โรงครัว หอชี และศาลาทรงไทย เป็นที่ประดิษฐานรูปหล่อหลวงพ่อโต

**รายนามเจ้าอาวาส**
 พระครูเตี้ย พ.ศ. 2512–2518- พระเฉื่อย พ.ศ. 2519–2520- พระครูปลัดชั้น วรธมโม พ.ศ. 2521–2532- พระราชสาครมุนี (รัษาการ) พ.ศ. 2533- พระมหาชอุ่ม สิทธิธีโร พ.ศ. 2534–2539- พระมหาอ่อน ถิรนนโท พ.ศ. 2540- พระครูศรีปริยัติสาคร

**อ้างอิง**
พรหมคุณาราม
พรหมคุณาราม
วัดดาวโด่ง

วัดดาวโด่ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองเขิน อำเภอเมืองสมุทรสงคราม จังหวัดสมุทรสงคราม

**ประวัติ**
สภาพที่ตั้งเดิมเป็นป่ารกชัฎมาก เป็นที่ดินของชาวตำบลนี้ที่ชื่อ นายช้าง ได้อุทิศที่ดินของตนให้ตั้งสำนักสงฆ์ขึ้น สันนิษฐานว่าสร้างขึ้นในสมัยพระบาทสมเด็จพระพุทธเลิศหล้านภาลัยถึงพระบาทสมเด็จพระนั่งเกล้าเจ้าอยู่หัว จดทะเบียนเป็นวัดเมื่อ พ.ศ. 2350 ได้รับพระราชทานวิสุงคามสีมาเมื่อ พ.ศ. 2493 ส่วนอุโบสถคงสร้างในสมัยพระบาทสมเด็จพระจอมเกล้าเจ้าอยู่หัว โดยพระวินัยธรรม (บัว) เจ้าคณะจังหวัดสมุทรสงคราม ได้ชักชวนพุทธศาสนิกชนร่วมกันบูรณะวัดนี้ ต่อมาพระอุโบสถหลังเก่าชำรุดทรุดโทรมลงมาก จึงได้สร้างอุโบสถหลังใหม่ขึ้นทำการผูกพัทธสีมา เมื่อวันที่ 4 มีนาคม พ.ศ. 2493 
เมื่อสร้างอุโบสถหลังใหม่นั้น ได้ขุดลูกนิมิตของอุโบสถหลังเก่า พบเงินพดด้วงและเงินเหรียญเฟื้องเป็นจำนวนมาก ซื่งทำในสมัยพระบาทสมเด็จพระจอมเกล้าเจ้าอยู่หัว จึงสันนิษฐานได้ว่า อุโบสถนี้สร้างในสมัยนี้ เดิมวัดนี้ชื่อว่า วัดดุสิดาราม โดยหลวงพ่อเต็ม สมภารรูปแรกของวัดเป็นผู้ตั้งขึ้น ต่อมาสมัยหลวงพ่อโพธิ์ เป็นเจ้าอาวาสได้เปลี่ยนชื่อเป็น "วัดดาวโด่ง" เพื่อให้พ้องกับทางราชการว่าตำบลวัดดาวโด่ง นอกจากนั้นพระบาทสมเด็จพระจุลจอมเกล้าเจ้าอยู่หัวได้เสด็จทอดพระเนตรวัดนี้ถึง 2 ครั้ง

**ศิลปกรรม**
พระประธานในอุโบสถรับคำชมเชยว่าเป็นพระประธานที่งดงามมาก เป็นพระพุทธรูปปางปฐมเทศนา ถ่ายแบบมาจากวัดหน้าพระเมรุ จังหวัดพระนครศรีอยุธยา หล่อด้วยทองเหลือง หน้าตักกว้าง 3 ศอก 1 คืบ ส่วนสูงจากพระบาทถึงพระเกตุมาลา 7 ศอก 1 คืบ 6 นิ้ว น้ำหนัก 5,000 กิโลกรัม แบบห้อยพระบาท 
ภาพจิตรกรรมที่คอสองศาลาการเปรียญเป็นอาคารไม้ที่บูรณะขึ้นใหม่แทนหลังเดิม ลักษณะเป็นศาลาโถง หลังคาเครื่องไม้มุงกระเบื้องสี มีการเรียงกระเบื้องเป็นอักษรระบุปีศักราช ที่บูรณะใหม่ว่า  2504 พื้นศาลาเป็นซีเมนต์ยกพื้นสูง ภายในที่ไม้คอสองมีภาพจิตรกรรม เขียนเรื่องราวชาดกต่าง ๆ เช่น พระมหาชนก พระเตมีย์ใบ้ ฯลฯ  วัดยังมีพิพิธภัณฑ์วัดดาวโด่ง รวบรวมวัตถุโบราณเป็นจำนวนมาก

**อ้างอิง**
ดาวโด่ง
หมวดหมู่:โบราณสถานในจังหวัดสมุทรสงคราม
วัดบางคูวัดกลาง

วัดบางคูวัดกลาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางคูวัด อำเภอเมืองปทุมธานี จังหวัดปทุมธานี มีเนื้อที่ 8 ไร่ 2 งาน 80 ตารางวา
วัดบางคูวัดกลางน่าจะสร้างในสมัยรัตนโกสินทร์ในสมัยพระบาทสมเด็จพระพุทธเลิศหล้านภาลัย ต่อมาในสมัยพระบาทสมเด็จพระจุลจอมเกล้าเจ้าอยู่หัว เจ้าจอมมารดาวาดได้มาสร้างเจดีย์อุทิศให้กับปลัดวังซ้าย (เที่ยง) ผู้เป็นบิดาและพระนมปริก ซึ่งเป็นพระนมในรัชกาลที่ 5 ชาวบ้านมักจะเรียกวัดบางคูวัดกลางว่า วัดโพธิ์ อีกชื่อ วัดก่อตั้งเมื่อ พ.ศ. 2353 ได้รับพระราชทานวิสุงคามสีมาปีเดียวกัน เขตวิสุงคามสีมากว้าง 18 เมตร ยาว 41 เมตร 
นอกจากเจดีย์มอญที่สร้างโดยเจ้าจอมมารดาวาดแล้ว อุโบสถของวัดบางคูวัดกลางมีความสวยงามเป็นอย่างมาก โดยการใช้งานศิลปะปูนปั้น ยังมีการสถูปเจดีย์เพื่อเก็บอัฐิของเจ้าอาวาสทุกรูป ไว้ในสถูปเดียวกัน ตั้งแต่รูปแรกเป็นต้นมา อาคารเสนาสนะอื่น ๆ ได้แก่ ศาลาการเปรียญกว้าง 12 เมตร ยาว 20 เมตร หอสวดมนต์กว้าง 10 เมตร ยาว 16 เมตร กุฏิสงฆ์จำนวน 5 หลัง เป็นอาคารไม้ ศาลาบำเพ็ญกุศลจำนวน 1 หลัง สร้างด้วยคอนกรีตเสริมเหล็ก ฌาปนสถาน 1 หลัง และหอระฆัง 1 หลัง

**รายนามเจ้าอาวาส**
 พระครูปัญญาก้าน- พระครูสมุห์ทองก้อน- พระอธิการบุญธรรม สุธมฺโม- พระอธิการสอน สุวโจ- พระครูใบฎีกาอ้วน อติภทฺโท- พระสมุห์สัญญา ฐานมคฺโล

**อ้างอิง**
บางคูวัดกลาง
บางคูวัดกลาง
รักมันน่าขยะแขยงขนาดนั้นเลยเหรอ

รักมันน่าขยะแขยงขนาดนั้นเลยเหรอ (โคอิ โตะ โยบุ นิ วะ คิโมจิ วารูอิ) เป็นซีรีส์มังงะญี่ปุ่นแนวรักตลก เขียนเรื่องและวาดภาพโดยโมงูซุ เผยแพร่ออนไลน์ผ่านนิตยสารดิจิตัล Comic POOL ของสำนักพิมพ์อิจิจินชะตั้งแต่เดือนมกราคม พ.ศ. 2558 ถึงมีนาคม พ.ศ. 2564 ได้รับการรวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 8 ได้รับการดัดแปลงเป็นซีรีส์อนิเมะโทรทัศน์โดตสตูดิโอโนแมด เริ่มออกอากาศทางแพลตฟอร์มสตีมมิงเมื่อวันที่ 29 มีนาคม พ.ศ. 2564 และทางโทรทัศน์ตั้งแต่วันที่ 5 เมษายนถึง 21 มิถุนายน พ.ศ. 2564

**ตัวละคร**
Arima Ichika
Voiced by|ยูริเอะ โคซากาอิ
อิจิกะเป็นนักเรียนมัธยมปลายวัย 17 ปีผู้ช่วยชีวิตเรียวจากการตกบันไดและให้ข้าวกล่องแก่เรียว แล้วกลับถูกเรียวมาตีสนิท ชื่อของอิจิกะมีความหมายว่า "ดอกไม้หนึ่งดอก" และด้วยเหตุนี้ทำให้เรียวส่งดอกไม้หนึ่งดอกมาที่บ้านทุกวันเพื่อบอกความรู้สึก
Amakusa Ryō
Voiced by|โทชิยูกิ โทโยนางะ
มนุษย์เงินเดือนและเป็นเสือผู้หญิง ตกหลุมรักอิจิกะหลังจากโดนอิจิกะตอบกลับอย่างเย็นชาเมื่อเขาเสนอร่างกายตัวเองเพื่อตอบแทนที่ช่วยชีวิต 
Amakusa Rio
Voiced by|เรนะ ฮาเซงาวะ
น้องสาวของเรียวและเพื่อนสนิทที่โรงเรียนของอิจิกะ 
Tamaru Kai
Voiced by|จุนยะ เอโนกิ
Matsushima Arie
Voiced by|คานะ ฮานาซาวะ
Masuda
Voiced by|เรียวเฮ คิมูระ

**รูปแบบต่าง ๆ**

**มังงะ**

**อนิเมะ**
มีการประกาศดัดแปลงเป็นซีรีส์อนิเมะโทรทัศน์โดยสำนักพิมพ์อิจิจินชะเมื่อวันที่ 21 มกราคม พ.ศ. 2563 ซีรีส์อนิเมะสร้างโดยสตูดิโอโนแมด กำกับโดยนาโอมิ นากายามะ โดยมีทากุ ยามาดะเป็นผู้ช่วยผู้กำกับ เขียนบทโดยยูโกะ คากิฮาระ ออกแบบตัวละครโดยมาริโกะ ฟูจิตะ และยังเป็นหัวหน้าผู้กำกับแอนิเมชัน และฮิโรอากิ ทัตสึมิรับผิดชอบดนตรีประกอบ มีกำหนดออกอากาศในวันที่ 5 เมษายน พ.ศ. 2564 ทางช่อง AT-X, Tokyo MX, UHB, MRT, GTV, GYT และ BS Fuji ออกอากาศล่วงหน้าทางแพลตฟอร์มสตรีมในวันที่ 29 มีนาคม พ.ศ. 2564 Ace Collection ร้องเพลงเปิดชื่อเพลงว่า "โมโนคุโระซิตี้" ส่วน MaRuRi to Ryuga ร้องเพลงปิดชื่อเพลงว่า "รินาเรีย" 

**รายชื่อตอน**

**หมายเหตุ**

**อ้างอิง**

**แหล่งข้อมูลอื่น**
  เว็บไซต์ทางการของมังงะ -  เว็บไซต์ทางการของอนิเมะ - 21886
หมวดหมู่:มังงะที่ตีพิมพ์ในปี พ.ศ. 2558
หมวดหมู่:อนิเมะที่ออกฉายในปี พ.ศ. 2564
หมวดหมู่:มังงะของสำนักพิมพ์อิจิจินชะ
วัดบางค้อ

วัดบางค้อ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 5 บ้านบางค้อ ตำบลบางคูเวียง อำเภอบางกรวย จังหวัดนนทบุรี มีที่ดินตั้งวัดเนื้อที่ 18 ไร่ 1 งาน 66 ตารางวา และมีที่ธรณีสงฆ์จำนวน 1 แปลง เนื้อที่ 7 ไร่ 2 งาน 80 ตารางวา พระปลัด เจริญชัย ฐานงฺกโร ดำรงตำแหน่งเจ้าอาวาสในปัจจุบัน
วัดบางค้อสร้างขึ้นเมื่อประมาณ พ.ศ. 2345 ไม่ทราบชื่อและประวัติผู้สร้าง ได้เรียกชื่อวัดตามชื่อคลองคือคลองบางค้อ วัดได้รับพระราชทานวิสุงคามสีมาเมื่อวันที่ 20 ตุลาคม พ.ศ. 2517 เขตวิสุงคามสีมากว้าง 20 เมตร ยาว 40 เมตร และได้ผูกพัทธสีมาเมื่อวันที่ 21 มกราคม พ.ศ. 2525 
ภายในวัดมีอาคารและเสนาสนะสำคัญได้แก่ อุโบสถ กว้าง 9 เมตร ยาว 26.50 เมตร สร้างเมื่อ พ.ศ. 2522 ลักษณะทรงไทย ทำด้วยคอนกรีตเสริมเหล็ก 2 ชั้น มีหน้าบัน คันทวย และซุ้มประตูหน้าต่างบุษบก 5 ชั้น กุฏิสงฆ์ จำนวน 9 หลัง เป็นอาคารไม้และอาคารคอนกรีตเสริมเหล็ก หอสวดมนต์ สร้างเมื่อ พ.ศ. 2512 และศาลาการเปรียญ สร้างเมื่อ พ.ศ. 2512  

**อ้างอิง**
บางค้อ
วัดบางโค

วัดบางโค เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 14 บ้านวัดบางโค ตำบลบางแม่นาง อำเภอบางใหญ่ จังหวัดนนทบุรี มีที่ดินตั้งวัดเนื้อที่ 12 ไร่ 2 งาน 15 ตารางวา ทางทิศตะวันตกติดกับคลองบางโค (หรือคลองบางโคบ้า) และทางทิศใต้ติดกับคลองบางใหญ่ และยังมีที่ธรณีสงฆ์จำนวน 1 แปลง เนื้อที่ 6 ไร่ 2 งาน 5 ตารางวา
วัดบางโคสร้างขึ้นเมื่อวันที่ 9 มีนาคม พ.ศ. 2399 ไม่ทราบชื่อและประวัติผู้สร้างวัด ชื่อวัดมาจากทำเลที่ตั้งซึ่งอยู่ติดกับคลองบางโค วัดได้รับพระราชทานวิสุงคามสีมาเมื่อวันที่ 10 เมษายน พ.ศ. 2432 ด้านการศึกษา ทางวัดได้จัดให้มีการสอนพระปริยัติธรรม และได้แบ่งที่ดินเนื้อที่ 1 ไร่ให้ทางราชการสร้างโรงเรียนประชาบาลและเปิดโรงเรียนสอนเด็กก่อนเกณฑ์มาตั้งแต่ พ.ศ. 2524  
อาคารและเสนาสนะสำคัญของวัดบางโคได้แก่ อุโบสถ กว้าง 8 เมตร ยาว 21 เมตร กุฏิสงฆ์ จำนวน 11 หลัง ส่วนมากเป็นอาคารทรงไทยมีระเบียง ศาลาการเปรียญ สร้างเมื่อ พ.ศ. 2498 และหอสวดมนต์ ปูชนียวัตถุสำคัญได้แก่ หลวงพ่อขาว และพระพุทธบาทจำลองในมณฑป ในบริเวณวัดยังมีวังมัจฉา นักท่องเที่ยวสามารถแวะพักผ่อนและทำบุญโดยการให้อาหารปลา

**รายนามเจ้าอาวาส**
 พระอธิการครุฑ- พระครูนนทสิกขกิจ (ยอด)- พระครูนนทวิหารคุณ- พระประเสริฐ สุภทฺโท- พระปลัด ประจวบ โชติคุโณ	

**อ้างอิง**
บางโค
หมวดหมู่:ฉนวนกาซา

หมวดหมู่:ดินแดนปาเลสไตน์
หมวดหมู่:ความสัมพันธ์อิสราเอล–อียิปต์‎
หมวดหมู่:ดินแดนแทรกและดินแดนส่วนแยก
วัดทุ่งผักกูด

วัดทุ่งผักกูด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลห้วยด้วน อำเภอดอนตูม จังหวัดนครปฐม มีเนื้อที่ตั้งวัด 18 ไร่ ที่ธรณีสงฆ์ 12 ไร่
วัดทุ่งผักกูดเป็นวัดตั้งอยู่ที่ดอน วัดได้ก่อสร้างมาแต่ครั้งใด ไม่ปรากฏหลักฐานแน่ชัด เท่าที่สืบได้ปรากฏว่าสภาพเดิมของวัดเป็นเนินดิน ไม่คงเหลือโบสถ์หรือวิหาร ส่วนเนินดินนั้นได้ขุดพบพระบูชาเก่า ๆ สมัยทวาราวดีหลายองค์ น่าจะสันนิษฐานว่าเป็นวัดที่สร้างในสมัยทวาราวดี
วัดทุ่งผักกูดประกาศตั้งวัดเมื่อก่อน พ.ศ. 2380 ในสมัยรัตนโกสินทร์ตอนต้น ได้รับพระราชทานวิสุงคามสีมาเมื่อ พ.ศ. 2400  สมัยโบราณเป็นทุ่งกว้างใหญ่มีผักกูด ต่อมาได้สร้างวัดในบริเวณนี้ จึงตั้งชื่อว่า "วัดทุ่งผักกูด" บริเวณที่ตั้งวัดเป็นชุมชนลาวครั่ง ซึ่งในสมัยพระบาทสมเด็จพระนั่งเกล้าเจ้าอยู่หัว มีการกวาดต้อนชาวลาวมาในหัวเมืองชั้นในต่าง ๆ รวมถึงในอำเภอดอนตูมนี้ด้วย วัดนี้เดิมมีชื่อว่า วัดราษฎรปฏิสังขราราม
วัดมีโบราณสถานที่สำคัญ คือ อุโบสถหลังเก่า เจดีย์ย่อมุมและเจดีย์ทรงปราสาทยอดจำนวน 5 องค์ และศาลาการเปรียญ เมื่อ พ.ศ. 2561 สำนักศิลปากรที่ 2 สุพรรณบุรี ดำเนินงานร่วมกับวัดทุ่งผักกูดบูรณะอุโบสถ ฐานเสมา พร้อมทั้งปรับภูมิทัศน์ ทำให้พบหลักฐานทางโบราณคดี เช่น ชิ้นส่วนเครื่องถ้วยจีนเนื้อกระเบื้องพิมพ์ลายครามและเขียนสีสมัยสาธารณรัฐ ซึ่งก็สัมพันธ์กับสิ่งก่อสร้างในวัดต่าง ๆ ที่ได้รับอิทธิพลจากศิลปกรรมจีน156

**รายนามเจ้าอาวาส**
 พระสมุห์ เทศ เทสโก - พระครูพรหมวิสุทธิ์ - พระครูไพโรจน์ศีลคุณ - พระอธิการเสรี ญาณสีโล - พระครูปฐมศุภกิตติ์ (บุญเกียรติ จิตสุโภ) 

**อ้างอิง**
ทุ่งผักกูด
Ocnophila

Ocnophila เป็นสกุลของแมลงที่อยู่ในวงศ์ Diapheromeridae
ชนิดของสกุลนี้พบในอเมริกากลาง
สปีชีส์:
*Ocnophila acanthonota Günther, 1930
*Ocnophila aculeata Brunner von Wattenwyl, 1907
*Ocnophila armata Brunner von Wattenwyl, 1907

**อ้างอิง**
หมวดหมู่:Diapheromeridae
หมวดหมู่:แมลง
Ocneropsis

Ocneropsis เป็นสกุลของตั๊กแตนที่อยู่ในวงศ์ Pamphagidae
ชนิดของสกุลนี้พบในตะวันออกกลาง
สปีชีส์:
*Ocneropsis bethlehemita (Bolívar, 1893)

**อ้างอิง**
หมวดหมู่:Pamphagidae
หมวดหมู่:ตั๊กแตน
Ochodaeus

Ochodaeus เป็นสกุลของอันดับด้วงที่อยู่ในวงศ์ Ochodaeidae
ชนิดของสกุลนี้พบในยุโรปแอฟริกาและอเมริกาเหนือ
สปีชีส์:
*Ochodaeus adsequa Kolbe, 1907
*Ochodaeus alius Scholtz & Evans, 1987
*Ochodaeus asahinai Kurosawa, 1968

**อ้างอิง**
หมวดหมู่:Ochodaeidae
หมวดหมู่:พืชดอก
วัดดอนทราย (จังหวัดฉะเชิงเทรา)

วัดดอนทราย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนทราย อำเภอบ้านโพธิ์ จังหวัดฉะเชิงเทรา
วัดดอนทรายสร้างขึ้นเมื่อ พ.ศ. 2413 ในรัชสมัยพระบาทสมเด็จพระจุลจอมเกล้าเจ้าอยู่หัว อุโบสถและพระปรางค์สร้างมาพร้อมการสร้างวัดตั้งแต่ พ.ศ. 2413 วิหารหลวงพ่อพระครูธรรมภาณีวรคุณ (หลวงพ่อช้วน  อดีตเจ้าอาวาสวัดดอนทราย) สร้างขึ้นเพื่อเป็นอนุสรณ์สถานอดีตเจ้าอาวาส 
วัดดอนทรายมีการจัดงานประเพณีสงกรานต์เพื่อเป็นการสืบสานประเพณีวัฒนธรรมไทย ระหว่างวันที่ 13–17 เมษายน กิจกรรมได้แก่ ตอนเช้า ทำบุญตักบาตร ถวายภัตตาหารแด่พระภิกษุสงฆ์และสามเณร และรดน้ำขอพรผู้สูงอายุ มีกิจกรรมประกวดร้องเพลงลูกทุ่ง ล้วงไห และการแข่งขันชกมวยไทย

**อ้างอิง**
ดอนทราย
หมวดหมู่:โบราณสถานในจังหวัดฉะเชิงเทรา
Ochlerus

Ochlerus เป็นสกุลของมวนที่อยู่ในวงศ์ Pentatomidae
ชนิดของสกุลนี้พบในอเมริกากลาง
สปีชีส์:
*Ochlerus breddini Simões & Campos, 2015
*Ochlerus cinctus Spinola, 1837
*Ochlerus coriaceus Herrich-Schäffer, 1844
*Ochlerus lutosus Herrich-Schäffer, 1844
*Ochlerus rusticus Breddin, 1906
*Ochlerus sordidus Herrich-Schäffer, 1844
*Ochlerus tenuicornis Breddin, 1910

**อ้างอิง**
หมวดหมู่:Pentatomidae
หมวดหมู่:มวน
Obelura

Obelura เป็นสกุลของ earwigs ที่อยู่ในวงศ์วงศ์ Forficulidae
สปีชีส์:
*Obelura asiatica (de Bormans, 1897)
*Obelura tamul (Burr, 1901)

**อ้างอิง**
หมวดหมู่:Forficulidae
หมวดหมู่:earwigs
Oaristes

Oaristes เป็นสกุลของPlanthopperที่อยู่ในวงศ์ Delphacidae
สปีชีส์:
*Oaristes distincta (Muir, 1929)
*Oaristes impicta Linnavuori, 1973
*Oaristes phragmitis Linnavuori, 1973
*Oaristes snelli (Muir, 1929)

**อ้างอิง**
หมวดหมู่:Delphacidae
หมวดหมู่:Planthopper
Nymphopsis

Nymphopsis เป็นสกุลของแมงมุมทะเลที่อยู่ในวงศ์ Ammotheidae
สกุลนี้มีส่วนใหญ่การกระจายพันธุ์ทั่วโลกยกเว้นยุโรป
สปีชีส์:
*Nymphopsis abstrusus Loman, 1922
*Nymphopsis acinacispinatus Williams, 1933
*Nymphopsis anarthra Loman, 1928
*Nymphopsis armatus Haswell, 1884
*Nymphopsis bathursti Williams, 1940

**อ้างอิง**
หมวดหมู่:Ammotheidae
หมวดหมู่:แมงมุมทะเล
Nychia

Nychia เป็นสกุลของมวนที่อยู่ในวงศ์ Notonectidae
ชนิดของสกุลนี้พบในแอฟริกาตอนใต้และออสเตรเลีย
สปีชีส์:
*Nychia infuscata Paiva, 1918
*Nychia limpida Stål, 1859
*Nychia malayana Lundblad, 1933
*Nychia marshalli (Scott, 1872)
*Nychia sappho Kirkaldy, 1901

**อ้างอิง**
หมวดหมู่:Notonectidae
หมวดหมู่:มวน
Nucularia

Nucularia เป็นสกุลของพืชดอกที่อยู่ในวงศ์บานไม่รู้โรย
ถิ่นกำเนิดของมันคือ Selvagens ไปจนถึงทะเลทรายสะฮาราและซาเฮล
สปีชีส์:- Nucularia perrinii  Batt. 

**อ้างอิง**
หมวดหมู่:Amaranthaceae
หมวดหมู่:วงศ์บานไม่รู้โรย
หมวดหมู่:พืชดอก
Notozona

Notozona เป็นสกุลของอันดับด้วงที่อยู่ในวงศ์ Chrysomelidae
ชนิดของสกุลนี้พบในอเมริกากลางและอเมริกาใต้
สปีชีส์:
*Notozona bifasciata (Olivier, 1789)
*Notozona macularia Clark, 1865
*Notozona novemmaculata Clark, 1865

**อ้างอิง**
หมวดหมู่:Chrysomelidae
หมวดหมู่:อันดับด้วง
Salticella

Salticella เป็นสกุลของแมลงวันที่อยู่ในวงศ์ Sciomyzidae
ชนิดของสกุลนี้พบในยุโรปและแอฟริกาตะวันออกเฉียงใต้
สปีชีส์:- Salticella fasciata (Meigen, 1830) - Salticella stuckenbergi Verbeke, 1962 

**อ้างอิง**
หมวดหมู่:Sciomyzidae
หมวดหมู่:แมลงวัน
ดีอะ

"ดีอะ" เป็นซิงเกิลที่ 10 ของบีเอ็นเคโฟร์ตีเอต โดยประกาศซิงเกิลเมื่อวันที่ 13 มีนาคม พ.ศ. 2564 และเปิดตัวเมื่อวันที่ 24 พฤษภาคม พ.ศ. 2564 ซึ่งในซิงเกิลนี้ประกอบด้วยเพลงหลักคือเพลง "ดี-อะ" และเพลงรองอีก 2 เพลงคือ "Sukida Sukida Sukida - ชอบเธอนะ" และ "Only Today" โดยเพลง Only Today จะมีทั้งหมด 2 เวอร์ชัน ได้แก่ Band Version และ Acapella Version โดยนับเป็นเพลงหลักเพลงแรกที่เป็นเพลงต้นฉบับไม่ได้ใช้เพลงแปลจากทางต้นสังกัด

**รายชื่อเพลง**

**ไทป์ A**

**ไทป์ B**

**สมาชิก**
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล) 

**"ดีอะ"**
ขับร้องและแสดงโดยสมาชิก 16 คน ประกอบด้วย- ทีมบีทรี : เฌอปราง อารีย์กุล, กุลจิราณัฐ อินทรศิลป์, เจนนิษฐ์ โอ่ประเสริฐ, ณัฐรุจา ชุติวรรณโสภณ, รชยา ทัพพ์คุณานนต์, กานต์ธีรา วัชรทัศนกุล, ปัญสิกรณ์ ติยะกร, วีรยา จาง- ทีมเอ็นไฟว์ : ณัฐกุล พิมพ์ธงชัยกุล, วรัทยา ดีสมเลิศ, พิมรภัส ผดุงวัฒนะโชค, แพรวา สุธรรมพงษ์, มิลิน ดอกเทียน, พัศชนันท์ เจียจิรโชติ, จิรดาภา อินทจักร, อิสราภา ธวัชภักดี

**"Sukida Sukida Sukida – ชอบเธอนะ"**
ขับร้องและแสดงโดยสมาชิก 16 คน ประกอบด้วย- ทีมบีทรี : เฌอปราง อารีย์กุล, กุลจิราณัฐ อินทรศิลป์, เจนนิษฐ์ โอ่ประเสริฐ, ณัฐรุจา ชุติวรรณโสภณ, รชยา ทัพพ์คุณานนต์, กานต์ธีรา วัชรทัศนกุล, ปัญสิกรณ์ ติยะกร, วีรยา จาง- ทีมเอ็นไฟว์ : ณัฐกุล พิมพ์ธงชัยกุล, วรัทยา ดีสมเลิศ, พิมรภัส ผดุงวัฒนะโชค, แพรวา สุธรรมพงษ์, มิลิน ดอกเทียน, พัศชนันท์ เจียจิรโชติ, จิรดาภา อินทจักร, อิสราภา ธวัชภักดี

**"Only Today – Band Version (Type A)"**
ขับร้องและแสดงโดยสมาชิก 7 คน ประกอบด้วย- ทีมบีทรี : วฑูศิริ ภูวปัญญาสิริ, จิดาภา แช่มช้อย	- ทีมเอ็นไฟว์ : จณิสตา ตันศิริ, พิชญาภา นาถา, ภัทรนรินทร์ เหมือนฤทธิ์, สิริการย์ ชินวัชร์สุวรรณ, สวิชญา ขจรรุ่งศิลป์

**"Only Today – Acapella Version (Type B)"**
ขับร้องและแสดงโดยสมาชิก 7 คน ประกอบด้วย- ทีมบีทรี : มิโอริ โอคุโบะ, กวิสรา สิงห์ปลอด, วรินท์รัตน์ ยลประสงค์	- ทีมเอ็นไฟว์ : ณัฐทิชา จันทรวารีเลขา, ณปภัช วรพฤทธานนท์, ชัญญาภัค นุ่มประสพ, ตริษา ปรีชาตั้งกิจ

**รางวัลที่ได้รับ**

**อ้างอิง**
หมวดหมู่:เพลงของบีเอ็นเคโฟร์ตีเอต
หมวดหมู่:เพลงไทยสากล
หมวดหมู่:เพลงป็อปไทย
หมวดหมู่:ซิงเกิลในปี พ.ศ. 2564
Rhamphorrhina

Rhamphorrhina เป็นสกุลของอันดับด้วงที่อยู่ในวงศ์ Cetoniidae
ชนิดของสกุลนี้พบในแอฟริกาตอนใต้
สปีชีส์:- Rhamphorrhina bertolonii (Lucas, 1879) - Rhamphorrhina splendens (Bertoloni, 1855) 

**อ้างอิง**
หมวดหมู่:Cetoniidae
หมวดหมู่:Scarabaeidae
หมวดหมู่:อันดับด้วง
Pyloderma

Pyloderma เป็นสกุลของฟองน้ำที่อยู่ในวงศ์ Dendoricellidae
ชนิดของสกุลนี้พบในมหาสมุทรแปซิฟิก
สปีชีส์:- Pyloderma demonstrans Dendy, 1924 

**อ้างอิง**
หมวดหมู่:Dendoricellidae
หมวดหมู่:Sponges
หมวดหมู่:ฟองน้ำ
Petricia

Petricia เป็นสกุลของดาวทะเลที่อยู่ในวงศ์ Asteropseidae
ชนิดของสกุลนี้พบในออสเตรเลีย
สปีชีส์:- Petricia imperialis (Farquhar, 1897) - Petricia vernicina (Lamarck, 1816) 

**อ้างอิง**
หมวดหมู่:Asteropseidae
หมวดหมู่:ดาวทะเล
ช็อง เซ-อุน

ช็อง เซ-อุน (Jeong Se-woon; เกิด 31 พฤษภาคม พ.ศ. 2540) เป็นนักร้อง, นักแต่งเพลงชาวเกาหลีใต้ที่เซ็นสัญญากับบริษัทสตาร์ชิปเอนเตอร์เทนเมนต์

**ผลงานเพลง**

**สตูดิโออัลบั้ม**

**อ้างอิง**

**แหล่งข้อมูลอื่น**
หมวดหมู่:นักร้องชายชาวเกาหลีใต้
หมวดหมู่:ผู้เข้าแข่งขันพรอดิวซ์ 101
หมวดหมู่:ศิลปินสังกัดสตาร์ชิปเอนเตอร์เทนเมนต์
หมวดหมู่:นักร้องชายชาวเกาหลีใต้ในศตวรรษที่ 21
หมวดหมู่:ไอดอลชายชาวเกาหลีใต้
เบอรานัง

เบอรานัง (Beranang) เป็นเมืองและตำบลในอำเภอฮูลูลางัต รัฐเซอลาโงร์ ประเทศมาเลเซีย ตั้งอยู่บริเวณเขตแดนระหว่างรัฐเซอลาโงร์กับรัฐเนอเกอรีเซิมบีลัน และมีประชากรประมาณ 3,000 คน

**อ้างอิง**
หมวดหมู่:เมืองในรัฐเซอลาโงร์
หมวดหมู่:ตำบลในรัฐเซอลาโงร์
ยู ซ็อน-โฮ

ยู ซ็อน-โฮ (Yoo Seon-ho; เกิด 28 มกราคม พ.ศ. 2545) เป็นนักร้อง, นักแสดง และนายแบบชาวเกาหลีใต้ เขาเป็นที่รู้จักกันดีในฐานะผู้เข้าแข่งขันรายการเรียลลิตี้โชว์ พรอดิวซ์ 101 ซีซั่นที่  2

**ชีวิตในวัยเด็กและการศึกษา**
ยู ซ็อน-โฮเกิดเมื่อวันที่ 28 มกราคม พ.ศ. 2545 ที่กรุงโซล ประเทศเกาหลีใต้ เขากำลังเข้าศึกษาที่โรงเรียนพหุศิลป์ฮันลิม

**ผลงานเพลง**

**อีพี**

**ซิงเกิล**

**เพลงประกอบละคร**

**ความร่วมมือ**

**ผลงานการแสดง**

**ภาพยนตร์**

**ละครโทรทัศน์**

**ละครเว็บ**

**เรียลลิตี้โชว์**

**รายการโทรทัศน์**

**เว็บโชว์**

**รางวัลและการเสนอชื่อ**

**อ้างอิง**

**แหล่งข้อมูลอื่น**
หมวดหมู่:นักร้องชายชาวเกาหลีใต้
หมวดหมู่:ผู้เข้าแข่งขันพรอดิวซ์ 101
หมวดหมู่:ศิลปินสังกัดคิวบ์เอนเตอร์เทนเมนต์
หมวดหมู่:นักร้องชายชาวเกาหลีใต้ในศตวรรษที่ 21
หมวดหมู่:ไอดอลชายชาวเกาหลีใต้
หมวดหมู่:นักแสดงชายจากอินช็อน
ซามูเอล (นักร้อง)

ซามูเอล คิม อาร์เรดอนโด (Samuel Kim Arredondo; เกิด 17 มกราคม พ.ศ. 2545) หรือที่รู้จักกันดีในชื่อ ซามูเอล (เดิมชื่อ พันช์) เป็นนักร้องชาวอเมริกันเชื้อสายเกาหลีใต้ ซึ่งเป็นส่วนหนึ่งของวงดนตรีดูโอฮิพฮอพระยะสั้น 1Punch ใน พ.ศ. 2558
ในเดือนเมษายนปี พ.ศ. 2560 เขาได้เข้าร่วมในซีรีส์เรียลลิตี้ทางโทรทัศน์ซีซั่นที่ 2 ของรายการพรอดิวซ์ 101 ในช่วงครึ่งปีแรกของปี พ.ศ. 2560 ในตอนสุดท้ายเขาได้อันดับที่ 18 และไม่สามารถเข้าร่วมกลุ่มโปรเจ็กต์ของรายการได้ หนึ่งเดือนหลังจากการแสดงจบลง เขาเริ่มงานเดี่ยวของเขาในฐานะซามูเอลพร้อมกับการเปิดตัวอีพีแรก Sixteen ในวันที่ 2 สิงหาคม

**อ้างอิง**

**แหล่งข้อมูลอื่น**
หมวดหมู่:นักร้องชายชาวเกาหลีใต้
หมวดหมู่:ผู้เข้าแข่งขันพรอดิวซ์ 101
หมวดหมู่:ศิลปินสังกัดเบรฟเอนเตอร์เทนเมนต์
หมวดหมู่:ไอดอลชายชาวเกาหลีใต้
หัวใจส่วนเหนือหัวใจห้องล่างเต้นเร็ว

หัวใจส่วนเหนือหัวใจห้องล่างเต้นเร็ว (supraventricular tachycardia, SVT) เป็นโรคหัวใจเต้นผิดจังหวะแบบหัวใจเต้นเร็วผิดปกติชนิดหนึ่ง โดยมีจุดกำเนิดจังหวะการเต้นของหัวใจที่ผิดปกตินี้อยู่เหนือจุดนำสัญญาณของหัวใจห้องล่าง มีสาเหตุที่สำคัญอยู่ 4 อย่าง ได้แก่ หัวใจห้องบนเต้นแผ่วระรัว (atrial fibrillation), หัวใจส่วนเหนือหัวใจห้องล่างเต้นเร็วเป็นครั้งคราว (paroxysmal supreventricular tachycardia, PSVT), หัวใจห้องบนเต้นระรัว (atrial flutter), และกลุ่มอาการวูลฟ์-พาร์คินสัน-ไวท์ ผู้ป่วยอาจมีอาการใจสั่น หน้ามืด เหงื่อออก หอบเหนื่อย หรือเจ็บหน้าอกได้

**อ้างอิง**
หมวดหมู่:หัวใจเต้นผิดจังหวะ
โน แท-ฮย็อน

โน แท-ฮย็อน (Roh Tae-hyun; เกิด 15 ตุลาคม พ.ศ. 2536) เป็นนักร้องชาวเกาหลีใต้ เขาเป็นอดีตสมาชิกของ ฮอตช็อต และเจบีเจ เขาเปิดตัวเป็นสิลปินเดี่ยวด้วยอีพี Birthday เมื่อวันที่ 24 มกราคม พ.ศ. 2562

**อ้างอิง**

**แหล่งข้อมูลอื่น**
หมวดหมู่:นักร้องชายชาวเกาหลีใต้
หมวดหมู่:ผู้เข้าแข่งขันพรอดิวซ์ 101
หมวดหมู่:ศิลปินสังกัดกาเกาเอ็ม
หมวดหมู่:นักร้องชายชาวเกาหลีใต้ในศตวรรษที่ 21
หมวดหมู่:ไอดอลชายชาวเกาหลีใต้
หมวดหมู่:นักร้องจากโซล
คิม ดง-ฮัน

คิม ดง-ฮัน (Kim Dong-han; เกิด 3 กรกฎาคม พ.ศ. 2541) หรือที่รู้จักกันในชื่อ ดงฮัน เป็นนักร้องชาวเกาหลีใต้ เขากลายเป็นที่รู้จักครั้งแรกจากการแข่งขันในรายการเรียลลิตี้เอาตัวรอดรายการพรอดิวซ์ 101 ฤดูกาลที่ 2 และต่อมาได้เดบิวต์ในวงบอยแบนด์เจบีเจ คิมเปิดตัวเป็นศิลปินเดี่ยวด้วยอีพี D-Day ในเดือนมิถุนายน พ.ศ. 2561 ปัจจุบันเขาเป็นสมาชิกวง วีไอ บอยแบนด์เกาหลีใต้

**อ้างอิง**

**แหล่งข้อมูลอื่น**
หมวดหมู่:นักร้องชายชาวเกาหลีใต้
หมวดหมู่:ผู้เข้าแข่งขันพรอดิวซ์ 101
หมวดหมู่:ศิลปินสังกัดกาเกาเอ็ม
หมวดหมู่:สมาชิกของวีไอ (วงดนตรี)
หมวดหมู่:นักร้องชายชาวเกาหลีใต้ในศตวรรษที่ 21
หมวดหมู่:ไอดอลชายชาวเกาหลีใต้
ดูอิทอะเกน

ดูอิทอะเกน (Do It Again) คืออัลบั้มสตูดิโอชุดที่ 7 ของ แกเบรียล นักร้องและนักแต่งเพลงชาวอังกฤษ วางจำหน่ายเมื่อวันที่ 5 มีนาคม พ.ศ. 2564 ผ่านสังกัด BMG Rights Management ที่ต่อจากอัลบั้ม Under My Skin (พ.ศ. 2561) เพลงส่วนใหญ่จากอัลบั้ม Do It Again เป็นเพลงคัฟเวอร์ และมีเพลงที่แต่งใหม่สองเพลง ตามที่ประกาศผ่านเว็บไซต์ศิลปินเมื่อวันที่ 7 กุมภาพันธ์ พ.ศ. 2564 โดยมีการเปิดตัวด้วยซิงเกิล "Stop Right Now" ผ่านรายการวิทยุ The Radio 2 Breakfast Show ที่จัดโดย Zoe Ball เมื่อวันที่ 8 กุมภาพันธ์ พ.ศ. 2564 

**เบื้องหลัง**
แกเบรียลปรากฏตัวในฐานะผู้เข้าแข่งขันในซีรีส์ที่สอง ของการแข่งขันเรียลลิตี้ The Masked Singer ของประเทศอังกฤษ เมื่อต้นปี พ.ศ. 2564  เธอแสดงเพลงคัฟเวอร์ในแต่ละสัปดาห์ภายใต้หน้ากาก Harlequin จนกระทั่งถูก "เปิดหน้ากาก" ในรอบรองชนะเลิศ สูงสุดที่อันดับที่สี่ หลังจากที่ตกรอบได้ไม่นาน แกเบรียลได้ปล่อยซิงเกิล "Stop Right Now" โดยเธอตั้งใจที่จะปล่อยอัลบั้มใหม่ที่มีเพลงคัฟเวอร์ฉบับบันทึกเสียงใหม่ ที่เลือกจากห้าในหกเพลงที่เธอใช้แข่งขัน ควบคู่กับเลือกเพลงโปรดอื่นๆ รวมถึงเพลงที่แต่งใหม่อย่าง "Stop Right Now" และ "Can't Hurry Love"
อัลบั้มนี้ แกเบรียลกล่าวว่า "ฉันชอบที่ได้นำเพลงที่ใช้แข่งขันใน The Masked Singer มาทำใหม่ในสไตล์ของตัวเอง รวมทั้งเพลงโปรดอื่นๆ และเพลงใหม่สองเพลงที่ฉันแต่งด้วย ซิงเกิลใหม่ 'Stop Right Now' ที่แต่งร่วมกับ Ben Cullum มันเป็นเพลงที่ฉันอยากจะปล่อยมาสักพักแล้ว และอยากเต้นกับเพลงนี้ตอนทำกับข้าว ฉันรู้สึกเสมอว่าต้องได้เห็นแสงในยามเช้า! ฉันมีความสุขมากที่วันนั้นมาถึง ฉันตื่นเต้นมากที่ทุกคนจะได้ฟังอัลบั้มนี้ และฉันหวังว่าพวกเขาจะสนุกกับงานคัฟเวอร์และเพลงใหม่ของฉันด้วย"
แกเบรียล ตั้งใจที่จะโปรโมตอัลบั้มนี้ใน Rise Again Tour ของเธอในเดือนพฤศจิกายนปี 2564 ซึ่งเป็นการฉลองครบรอบ 20 ปีของอัลบั้ม Rise (พ.ศ. 2542) เดิมทีทัวร์นี้มีแผนจะจัดขึ้นในปี 2563 แต่เกิดความล่าช้าเนื่องจากการระบาดของ COVID-19

**ผลตอบรับจากนักวิจารณ์**
เรโทรป็อปได้ให้คะแนนอัลบั้ม Do It Again จำนวนสี่ดาว โดยขนานนามแกเบรียลว่า "หนึ่งในศิลปินชาวอังกฤษที่มีน้ำเสียงเป็นเอกลักษณ์" ให้คำสำคัญว่า "เพลงคลาสสิกอย่าง Smile, Teardrops และ I'll Be There ตลอดจนเพลงฮิตในปัจจุบันจาก Harry Styles, Billie Eilish และ Rhianna สู่งานคอลเล็กชันเหนือกาลเวลาที่ไม่อาจปฏิเสธได้" 

**รายชื่อเพลง**

**ชาร์ต**

**อ้างอิง**
หมวดหมู่:อัลบั้มเพลงในปี พ.ศ. 2564
แม่แบบ:เหตุการณ์ปัจจุบัน/2564 เมษายน 9

ศิลปะและวัฒนธรรม- เจ้าชายฟิลิป ดยุกแห่งเอดินบะระ และพระราชสวามีในสมเด็จพระราชินีนาถเอลิซาเบธที่ 2 สิ้นพระชนม์ ขณะมีพระชนมายุ 99 พรรษา  (The Independent)
}
ซุปเปอร์คับ

ซุปเปอร์คับ (Sūpā Kabu) เป็นซีรีส์ไลต์โนเวลญี่ปุ่น เขียนเรื่องโดยโทเนะ โคเก็ง และวาดภาพโดยฮิโระ เดิมเผยแพร่ออนไลน์ในฐานะนิยายเว็บทางเว็บไซต์คากูโยมุตั้งแต่เดือนมีนาคม พ.ศ. 2559 ถึงธันวาคม พ.ศ. 2564 สำนักพิมพ์คาโดกาวะโชเต็งวางตีพิมพ์หนังสือไลต์โนเวลทั้งหมด 8 เล่มกับ 1 เล่มเสริมตั้งแต่เดือนพฤษภาคม พ.ศ. 2560 ถึงเมษายน พ.ศ. 2565  โดยเป็นหนังสือในเครือในคาโดกาวะสนีกเกอร์บุงโกะ มังงะดัดแปลง วาดภาพโดยคานิตัง เผยแพร่ออนไลน์ตั้งแต่เดือนธันวาคม พ.ศ. 2560 ทางเว็บไซต์คอมิกนิวไทป์ของสำนักพิมพ์คาโดกาวะ โชเต็ง ได้รับการรวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 8 ซีรีส์อนิเมะโทรทัศน์ดัดแปลงผลิตโดยสตูดิโอไค ออกอากาศตั้งแต่เดือนเมษายนถึงมิถุนายน พ.ศ. 2564

**เนื้อเรื่อง**
เรื่องราวในแถบมิคาวะ เมืองโฮคุโตะ จังหวัดยามานาชิ ประเทศญี่ปุ่น  เกี่ยวกับโคกุมะ เด็กหญิงผู้โดดเดี่ยวซึ่งไม่มีงานอดิเรกและเรื่องที่สนใจ หลังได้ซือรถจักรยานยนต์ฮอนด้า ซุปเปอร์คับ  เธอก็เริ่มโตขึ้นและโลกของเธอก็ขยายกว้างออกไป ใบปิดส่งเสริมการขายนิยายและเว็บไซต์ทางการของนิยายได้โปรโมตเนื่องในโอกาสที่ฮอนด้า ซุปเปอร์คับจำหน่ายได้ 100 ล้านคัน

**เรื่องย่อ**
ตัวละครหลักคือโคกุมะ เด็กหญิงผู้ไม่มีพ่อแม่ ไม่มีงานอดิเรก ไม่มีเพื่อน วันหนึ่งระหว่างที่ขี่ "จักรยานแม่บ้าน" ไปโรงเรียน โคกุมะตัดสินอยากจะซื้อรถจักรยานยนต์สักคัน จากนั้นจึงได้ซื้อรถฮอนด้า ซุปเปอร์คับจากตัวแทนจำหน่ายในพื้นที่ ด้วยเหตุนี้ในที่สุดเธอจึงได้เป็นเพื่อนกับเรย์โกะและเอนิวะ

**ตัวละคร**
Koguma
voiced by|ยูกิ โยมิจิ
Reiko
voiced by|อายากะ นานาเซะ
Eniwa Shii
voiced by|นัตสึมิ ฮิโอกะ

**รูปแบบต่าง ๆ**

**ไลต์โนเวล**

**มังงะ**

**ซุปเปอร์คัพ เรย์**

**อนิเมะ**
มีการประกาศดัดแปลงเรื่องซุปเปอร์คับเป็นอนิเมะโดยสตูดิโอไคเมื่อวันที่ 20 พฤศจิกายน พ.ศ. 2561  ซีรีส์อนิเมะกำกับโดยโทชิโระ ฟูจิอิ เขียนบทโดยโทชิโซะ เนโมโตะ ออกแบบตัวละครโดยโทรุ อิมานิชิ รับผิดชอบดนตรีประกอบโดยโทโมฮิซะ อิชิกาวะและ ZAQ  ออกอากาศในวันที่ 7 เมษายนถึง 23 มิถุนายน พ.ศ. 2564 ทางช่อง AT-X, Tokyo MX, TV Aichi, KBS Kyoto และ BS11 เพลงเปิดชื่อเพลง "สายลมมนตรา" ขับร้องโดยอากาเนะ คูมาดะ ส่วนเพลงปิดชื่อเพลง ข้อความถึงสายลม ขับร้องโดยนักพากย์ตัวละครหลักได้แก่ ยูกิ โยมิจิ, อายากะ นานาเซะ และนัตสึมิ ฮิโอกะ


**รายชื่อตอน**

**หมายเหตุ**

**อ้างอิง**

**แหล่งข้อมูลอื่น**
  เว็บไซต์ทางการของไลต์โนเวล date=2021-01-28  -  เว็บไซต์ทางการของมังงะ date=2021-03-10  -  เว็บไซต์ทางการของอนิเมะ date=2021-03-13  - 23261
หมวดหมู่:มังงะที่ตีพิมพ์ในปี พ.ศ. 2560
หมวดหมู่:อนิเมะที่ออกฉายในปี พ.ศ. 2564
หมวดหมู่:ไลต์โนเวล
หมวดหมู่:การ์ตูนญี่ปุ่นแนวเซเน็ง
หมวดหมู่:มิวส์ คอมมิวนิเคชัน
หมวดหมู่:มังงะของสำนักพิมพ์คาโดกาวะโชเต็ง
หมวดหมู่:สตูดิโอไค
แด่เธอผู้เป็นนิรันดร์

แด่เธอผู้เป็นนิรันดร์ (lead=yes) เป็นซีรีส์มังงะญี่ปุ่น เขียนเรื่องและวาดภาพโดยโยชิโทกิ โออิมะ ตีพิมพ์ในนิตยสารโชเน็งแมกกาซีนรายสัปดาห์ของสำนักพิมพ์โคดันชะตั้งแต่เดือนพฤศจิกายน พ.ศ. 2559 ได้รับการรวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 19 เมื่อเดือนกุมภาพันธ์ พ.ศ. 2566 มังงะมีลิขสิทธิ์ในประเทศไทยโดยสำนักพิมพ์รักพิมพ์ ซีรีส์อนิเมะโทรทัศน์ดัดแปลงผลิตโดยสตูดิโอเบรนส์เบส ออกอากาศตั้งแต่เดือนเมษายนถึงสิงหาคม พ.ศ. 2564 ทางช่อง NHK Educational TV ฤดูกาลที่ 2 ผลิตโดยสตูดิโอไดรฟ์ ออกอากาศตั้งแต่เดือนตุลาคม พ.ศ. 2565 ถึงมีนาคม พ.ศ. 2566 และมีการประกาศสร้างฤดูกาลที่ 3

**เรื่องย่อ**
เรื่องราวเกี่ยวกับสิ่งมีชีวิตอมตะลึกลับนามว่าฟูชิ ถูกส่งมายังโลกโดยไร้ทั้งอารมณ์และอัตลักษณ์ ฟุชิมีความสามารถในการแปลงรูปร่างให้กับสิ่งรอบตัวที่เขาสนใจ เดิมเป็นลูกกลมสีขาว จากนั้นจึงมีรูปร่างเป็นก้อนหินแล้วกลายเป็นหมาป่าจากร่างหมาป่าที่ตาย ฟูชิในรูปลักษณ์หมาป่าได้พบกับเด็กชายที่อาศัยตัวคนเดียวที่เป็นเจ้าของหมาป่าร่างต้น ภายหลังจากเด็กชายเสียชีวิตฟุชิได้แปลงร่างเหมือนกับเด็กชายคนนั้น ฟุชิเดินทางไปรอบโลกเป็นเวลาหลายร้อยปีในหลายรูปลักษณ์ และได้รับความสามารถใหม่ ๆ เช่นความสามารถสร้างสิ่งของจากความว่างเปล่า หรือฟื้นคืนชีพสิ่งมีชีวิต

**ตัวละคร**
Fushi

Māchi
Voiced by|ริเอะ ฮิกิซากะ
Parona
Voiced by|อายะ อูจิดะ
ピオラン
Voiced by|ริกาโกะ ไอกาวะ
ハヤセ
Voiced by|มิตสึกิ ไซงะ
トナリ

Kansatsu-sha
Voiced by|เค็นจิโร สึดะ

**รูปแบบต่าง ๆ**

**มังงะ**

**อนิเมะ**

**รายชื่อตอน**

**หมายเหตุ**

**อ้างอิง**

**แหล่งข้อมูลอื่น**
  แด่เธอผู้เป็นนิรันดร์ date=2018-07-04  ที่ โชเน็งแมกกาซีนรายสัปดาห์ - อนิเมะ แด่เธอผู้เป็นนิรันดร์ ที่บิลิบิลิ
**  ฤดูกาลที่ 1
**  ฤดูกาลที่ 2- 20343
หมวดหมู่:ไดร์ฟ (สตูดิโอ)
หมวดหมู่:มังงะที่ตีพิมพ์ในปี พ.ศ. 2559
หมวดหมู่:อนิเมะที่ออกฉายในปี พ.ศ. 2564
หมวดหมู่:อนิเมะที่ออกฉายในปี พ.ศ. 2565
หมวดหมู่:ซีรีส์อนิเมะโทรทัศน์ที่กำลังจะมา
หมวดหมู่:การ์ตูนญี่ปุ่นแนวจินตนิมิต
หมวดหมู่:การ์ตูนญี่ปุ่นแนวโชเน็ง
หมวดหมู่:สิ่งมีชีวิตนอกโลกในอนิเมะและมังงะ
หมวดหมู่:อนิเมะที่เลื่อนการฉายเนื่องจากการระบาดทั่วของโควิด-19
หมวดหมู่:รักพิมพ์
หมวดหมู่:เมเดียลิงก์
หมวดหมู่:อะนิเพล็กซ์
หมวดหมู่:ผู้ชนะครันชีโรลอนิเมะอะวอดส์
ชาโดว์เฮาส์

ชาโดว์เฮาส์ (lead=yes) เป็นซีรีส์มังงะญี่ปุ่น เขียนเรื่องและวาดภาพโดยนักเขียนคู่โซมาโตะ ตีพิมพ์ในนิตยสารยังจัมป์รายสัปดาห์ของสำนักพิมพ์ชูเอชะตั้งแต่เดือนกันยายน พ.ศ. 2564 ได้รับการรวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 12 เมื่อเดือนตุลาคม พ.ศ. 2565 ได้รับการดัดแปลงเป็นซีรีส์อนิเมะโทรทัศน์โดยสตูดิโอโคลเวอร์เวิกส์ ออกอากาศตั้งแต่เดือนเมษายนถึงกรกฎาคม พ.ศ. 2564  ฤดูกาลที่ 2 ออกอากาศตั้งแต่เดือนกรกฎาคมถึงกันยายน พ.ศ. 2565

**เรื่องย่อ**
ในคฤหาสน์ที่โอ่อ่าและมืดมิด ผู้อาศัยแห่งตระกูลชาโดว์อยู่ร่วมกับคนรับใช้ที่เป็นตุ๊กตาที่เป็นชีวิต ซึ่งมีหน้าที่ต้องคอยทำความสะอาดเขม่าที่เจ้านายปล่อยออกมาอย่างไม่สิ้นสุด เอมิลิโกะตุ๊กตาที่ผู้ชีวิตเด็กสาวผู้ร่าเริง ยินดีมากที่ได้เริ่มรับใช้เคทผู้เป็นเจ้านาย ทั้งสองพบเหตุการณ์หลายอย่างในตระกูลและเริ่มค้นพบความลับดำมืด

**ตัวละคร**

**ตุ๊กตามีชีวิต**
Emiriko

Rū
Voiced by|อายาเนะ ซากูระ
Shōn

Rikkī

Ramu

Sara

Rōzumarī
Voiced by|ไม นากาฮาระ
Bābara
Voiced by|ริเอะ คูงิมิยะ

**ตระกูลชาโดว์**
Keito Miraā
Voiced by|อาการิ คิโต
Ruīzu

Jon
โคได ซาไก
Patorikku
เรจิ คาวาชิมะ
Shārī
ชิโนะ ชิโมจิ
Mia
ซาโอริ โอนิชิ
Marīrōzu
ไม นากาฮาระ
Bābī
ริเอะ คูงิมิยะ
Raian

Doroshī
Voiced by|โยโกะ ฮิกาซะ
Jozefu
Voiced by|เค็นตะ มิยาเกะ
Sofi
Voiced by|ยูมิริ ฮานาโมริ

**ตัวละครอื่น**
Edowādo


**รูปแบบต่าง ๆ**

**มังงะ**
ชาโดว์ เฮาส์ เขียนเรื่องและวาดรูปโดยนักเขียนคู่โซมาโตะ เริ่มตีพิมพ์ในนิตยสารยังจัมป์รายสัปดาห์ของสำนักพิมพ์ชูเอชะเมื่อวันที่ 6 กันยายน พ.ศ. 2562 สำนักพิมพ์ชูเอชะรวบรวมตีพิมพ์เป็นหนังสือการ์ตูนรวมเล่ม (ทังโกบง) วางจำหน่ายเล่มแรกเมื่อวันที่ 18 มกราคม พ.ศ. 2562 ตีพิมพถึงเล่มที่ 11 เมื่อวันที่ 17 มิถุนายน พ.ศ. 2565

**รายการหนังสือการ์ตูน**

**อนิเมะ**
ในเดือนตุลาคม พ.ศ. 2563 ได้มีการประกาศดัดแปลงชาโดว์ เฮาส์เป็นซีรีส์อนิเมะโทรทัศน์ในหนังสือการ์ตูนรวมเล่มเล่มที่ 6 ซีรีส์อนิเมะสร้างโดยสตูดิโอโคลเวอร์เวิกส์ กำกับโดยคาซูกิ โอฮาชิ เขียนบทโดยโทชิยะ โอโนะ ออกแบบตัวละครโดยจิซูโกะ คูซาคาเบะ และรับผิดชอบดนตรีประกอบโดยเค็นอิจิโระ ซูเอฮิโระ มีกำหนดออกอากาศในวันที่ 11 เมษายน พ.ศ. 2564 ทางช่อง โตเกียวเอ็มเอ็กซ์ และช่องอื่น ๆ เพลงปิดชื่อเพลง "ไนไน" ขับร้องโดย ReoNa ในภูมิภาคเอเชียตะวันออกเฉียงใต้ ซีรีส์อนิเมะถือครองลิขสิทธิ์เผยแพร่โดยมิวส์ คอมมิวนิเคชัน เผยแพร่ทางปีลีปีลี
เมื่อวันที่ 11 กันยายน พ.ศ. 2564 ได้มีการประกาศระหว่างไลฟ์สตรีมว่าฤดูกาลที่ 2 ได้รับการอนุมัติสร้างแล้ว นักพากย์หลักและทีมงานกลับมาทำหน้าที่เดิม เริ่มออกอากาศในวันที่ 9 กรกฎาคม พ.ศ. 2565 เพลงเปิดชื่อเพลงว่า "Shall We Dance?" โดย ReoNa ส่วนเพลงปิดชื่อเพลงว่า"Masquerade" โดย ClariS

**รายชื่อตอน**

**= ฤดูกาลที่ 1 =**

**= ฤดูกาลที่ 2 =**

**หมายเหตุ**

**อ้างอิง**

**แหล่งข้อมูลอื่น**
  เว็บไซต์ทางการที่ ยังจัมป์ -  เว็บไซต์ของอนิเมะ -  ชาโดว์เฮาส์ date=2021-06-03  ทางปีลีปีลี - 23750
หมวดหมู่:มังงะที่ตีพิมพ์ในปี พ.ศ. 2561
หมวดหมู่:อนิเมะที่ออกฉายในปี พ.ศ. 2564
หมวดหมู่:อนิเมะที่ออกฉายในปี พ.ศ. 2565
หมวดหมู่:การ์ตูนญี่ปุ่นแนวรหัสคดี
หมวดหมู่:การ์ตูนญี่ปุ่นแนวเซเน็ง
หมวดหมู่:สยามอินเตอร์คอมิกส์
หมวดหมู่:มิวส์ คอมมิวนิเคชัน
หมวดหมู่:โคลเวอร์เวิกส์
หมวดหมู่:อะนิเพล็กซ์
หมวดหมู่:รายการโทรทัศน์ของโตเกียวเอ็มเอ็กซ์
ลอร์ดบุดดาทีวี

ลอร์ดบุดดาทีวี (Lord Buddha TV) เป็นช่องภาษาฮินดีและภาษามราฐีที่แพร่ภาพกระจายเสียงทุกวันในประเทศอินเดีย ดำเนินตามศาสนาพุทธสายอามเพฑกร และนวยาน โดยมุ่งเน้นประเด็นเกี่ยวกับพหุชน มีสำนักงานใหญ่อยู่ที่ราษฏรียราชธานีเกษตรเดลี ในเดือนมิถุนายน พ.ศ. 2561 มีผู้ชม 25 ล้านคน ช่องนี้เสนอรายการและสารคดีเกี่ยวกับหลักคำสอนและหลักธรรมของพระโคตมพุทธเจ้า

**อ้างอิง**

**แหล่งข้อมูลอื่น**
 Online Web Channel
หมวดหมู่:นวยาน
หมวดหมู่:ศาสนาพุทธในประเทศอินเดีย
หมวดหมู่:ภีมราว รามจี อามเพฑกร
หมวดหมู่:สถานีโทรทัศน์ภาษาฮินดี
หมวดหมู่:บริษัทด้านสื่อของอินเดีย
หมวดหมู่:ศาสนาพุทธในรัฐมหาราษฏระ
หมวดหมู่:ลัทธิอามเพฑกร
หมวดหมู่:ภีมราว รามชี อามเพฑกร
วัดชีผ้าขาว

วัดชีผ้าขาว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าจีน อำเภอเมืองสมุทรสาคร จังหวัดสมุทรสาคร มีที่ดินตั้งวัดมีเนื้อที่ 16 ไร่ 2 งาน 20 ตารางวา
วัดชีผ้าขาว เดิมชื่อ เพี่ยแม่งโกล้น เป็นภาษารามัญ แปลว่า "วัดมะขาม" สร้างขึ้นราว พ.ศ. 2275 โดยชาวรามัญจากเมืองปทุมธานี (สามโคก) อพยพมาตั้งถิ่นฐาน ต่อมาได้เปลี่ยนเป็น "วัดชีผ้าขาว" เนื่องจากประวัติความเป็นมาเล่าว่ามีชีปะขาวเคยพักอาศัยอยู่ก่อน วัดได้รับพระราชทานวิสุงคามสีมาเมื่อวันที่ 1 มีนาคม พ.ศ. 2498 เขตวิสุงคามสีมากว้าง 12 เมตร ยาว 24 เมตร ด้านการศึกษา มีโรงเรียนพระปริยัติธรรมแผนกธรรม เปิดสอนเมื่อ พ.ศ. 2505
อาคารเสนาสนะได้แก่ อุโบสถ กว้าง 12 เมตร ยาว 20 เมตร สร้างเมื่อ พ.ศ. 2501 เป็นอาคารคอนกรีตเสริมเหล็ก ศาลาการเปรียญ กว้าง 20 เมตร ยาว 40 เมตร สร้างเมื่อ พ.ศ. 2540 เป็นอาคารคอนกรีตเสริมเหล็ก หอสวดมนต์ สร้างเมื่อ พ.ศ. 2538 เป็นอาคารไม้ กุฏิสงฆ์ จำนวน 10 หลัง เป็นอาคารไม้ วิหาร กว้าง 3 เมตร ยาว 6 เมตร เป็นอาคารคอนกรีตเสริมเหล็ก สร้างเมื่อ พ.ศ. 2539 
วัดชีผ้าขาวมีเกจิจารย์ คือ หลวงพ่ออ่ำ ลูกศิษย์มักมารขออนุญาตหลวงพ่อสร้างเหรียญหล่อ โดยรุ่นแรก คือ เหรียญหล่อที่มีหูในตัว และหูเหรียญมีลักษณะแบน ๆ เป็นเนื้อทองเหลือง นอกจากนี้ก็ยังมีวัตถุมงคล พระเครื่องแบบต่าง ๆ อีกหลายอย่างทั้งเป็นเนื้อทองเหลือง และแบบเนื้อชิน

**รายนามเจ้าอาวาส**
 พระวอ พ.ศ. 2405–2410- พระปู้ พ.ศ. 2411–2423- พระดี พ.ศ. 2424–2438- พระฤทธิ์ พ.ศ. 2439– 2441- พระแก้ว พ.ศ. 2442–2469- พระครูอุดมสาครธรรม พ.ศ. 2472–2519- พระครูโกวิทธรรมสาคร พ.ศ. 2520–2558- พระครูปลัดพิเชษฐ์ อคฺคธมฺโม ดร.2559-ปัจจุบัน

**อ้างอิง**
ชีผ้าขาว
ชีผ้าขาว
จอมหมัดสนับเหล็ก เซสทัส

จอมหมัดสนับเหล็ก เซสทัส (lead=yes) เป็นซีรีส์มังงะญี่ปุ่น เขียนเรื่องและวาดภาพโดยชิซูยะ วาซาไร ซีรีส์ภาคแรกตีพิมพ์ในนิตยสารยังแอนิมอลของสำนักพิมพ์ฮากูเซ็นชะตั้งแต่ปี พ.ศ. 2540 ถึง พ.ศ. 2552 ซีรีส์ภาคสองตีพิมพ์ในนิตยสารยังแอนิมอลตั้งแต่ปี พ.ศ. 2553 ถึง พ.ศ. 2557 ภายหลังย้ายไปตีพิมพ์ในนิตยสารยังแอนิมอลอาราชิ ตั้งแต่ปี พ.ศ. 2557 ถึง พ.ศ. 2561 เมื่อนิตยสารหยุดการตีพิมพ์ ปัจจุบันเผยแพร่ทางเว็บแพลตฟอร์มมังงะพาร์ก ได้รับการดัดแปลงเป็นซีรีส์อนิเมะโทรทัศน์อำนวยการผลิตโดยบันไดนัมโกะพิคเจอร์ส และสร้างแอนิเมชันโดยสตูดิโอโลจิกแอนด์เมจิก เริ่มออกอากาศทางผังรายการอนิเมะช่วงดึก +Ultra ของช่อง Fuji TV ตั้งแต่วันที่ 14 เมษายนถึง 24 มิถุนายน พ.ศ. 2564 

**อ้างอิง**

**แหล่งข้อมูลอื่น**
 จอมหมัดสนับเหล็ก เซสทัส ภาคสอง ที่ มังงะพาร์ก - เว็บไซต์ทางการของอนิเมะ 
*24127
หมวดหมู่:บันไดนัมโคพิคเจอร์ส
หมวดหมู่:มังงะที่ตีพิมพ์ในปี พ.ศ. 2540
หมวดหมู่:มังงะที่ตีพิมพ์ในปี พ.ศ. 2553
หมวดหมู่:อนิเมะที่ออกฉายในปี พ.ศ. 2564
หมวดหมู่:การ์ตูนญี่ปุ่นแนวเซเน็ง
หมวดหมู่:วิบูลย์กิจ
หมวดหมู่:+อัลตรา
วัดบางเตยนอก

วัดบางเตยนอก เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ริมแม่น้ำเจ้าพระยา ในตำบลบางเตย อำเภอสามโคก จังหวัดปทุมธานี มีที่ดินตั้งวัดเนื้อที่ 8 ไร่ 3 งาน 75 ตารางวา
วัดบางเตยนอกสร้างเมื่อ พ.ศ. 2368 โดยมีชาวมอญได้อพยพมาจากพม่าได้สร้างขึ้น ชาวบ้านเรียกนามว่า วัดปากคลอง เพราะวัดตั้งอยู่ปากคลอง วัดได้รับพระราชทานวิสุงคามสีมาเมื่อวันที่ 2 สิงหาคม พ.ศ. 2489 เขตวิสุงคามสีมากว้าง 7 เมตร ยาว 18 เมตร ได้ผูกพัทธสีมาเมื่อวันที่ 11 เมษายน พ.ศ. 2519 ด้านการศึกษาได้ให้ทางราชการสร้างโรงเรียนในเนื้อที่ประมาณ 300 ตารางวา ชื่อ โรงเรียนวัดบางเตยนอก
อาคารเสนาสนะ ได้แก่ อุโบสถกว้าง 7 เมตร ยาว 18 เมตร สร้างเมื่อ พ.ศ. 2519 กุฏิสงฆ์จำนวน 8 หลัง ส่วนมากเป็นอาคารไม้ทรงไทย หอสวดมนต์ ศาลาการเปรียญ เจดีย์ทรงมอญ 1 องค์ อยู่หน้าวัดริมแม่น้ำ ปูชนียวัตถุ ได้แก่ พระพุทธรูปองค์โต หลวงพ่อโตประทานพร และพระนอน

**รายนามเจ้าอาวาส**
 พระอาจารย์ว่าน- พระอาจารย์เกราะ- พระอธิการทองก้อน- พระครูประทุมศีลโศภณ- พระครูโสภณศาสนคุณ

**อ้างอิง**
บางเตยนอก
บางเตยนอก
วัดธรรมประดิษฐ์ (จังหวัดสมุทรสงคราม)

วัดธรรมประดิษฐ์ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลคลองโคน อำเภอเมืองสมุทรสงคราม จังหวัดสมุทรสงคราม ปัจจุบันมีพระครูสังฆรักษ์สายัณห์ กนฺตสีโล ดำรงตำแหน่งเจ้าอาวาส
วัดธรรมประดิษฐ์สร้างเมื่อ พ.ศ. 2480 โดยนางแตงไทย นวมนาคะ เป็นผู้บริจาคที่ดินให้สร้างวัด สภาพแวดล้อมของวัดอยู่ในที่ราบลุ่มของป่าแสม เริ่มสร้างเป็นสำนักสงฆ์โดยมีพระธรรมเจริญ เป็นเจ้าอาวาสและประชาชนชาวดอนจั่น ชาวคลองช่อง ช่วยกันสร้าง โดยชาวบ้านเรียกว่า วัดท้ายนัด เพราะตั้งอยู่ท้ายตลาดนัด บ้างก็เรียกว่า วัดทุ่ง เพราะที่วัดเป็นท้องทุ่ง บ้างก็เรียกว่า วัดคลองโคนใน เพราะอยู่ลึกจากปากคลองโคน วัดได้รับพระราชทานวิสุงคามสีมาเมื่อ พ.ศ. 2492 จนเมื่อ พ.ศ. 2500 พระราชธรรมโมลี เจ้าคณะจังหวัดสมุทรสงคราม ได้ขอเปลี่ยนชื่อใหม่ต่อกรมการศาสนา ว่า "วัดธรรมประดิษฐ์"
ปูชนียวัตถุของวัด ได้แก่ พระประธานประดิษฐานในศาลาอเนกประสงค์ เป็นพระพุทธรูปปางประทานพร (ทรงอินเดีย) ตลอดจนพระพุทธรูปสำคัญ ๆ อีกมากมาย ไม่น้อยกว่า 60 องค์

**อ้างอิง**
ธรรมประดิษฐ์
แอมูโนว์รูซ

นักแสดงคนหนึ่งรับบทเป็นแอมูโนว์รูซ
แอมูโนว์รูซ (عمو نوروز; คุณลุงโนว์รูซ) หรือ บอบอโนว์รูซ (بابا نوروز) เป็นตัวละครในตำนานที่มีต้นกำเนิดจากคติชนอิหร่าน ตามตำนาน เขาปรากฏตัวพร้อมกับฮอจีฟีรูซ คู่หูของเขา ในช่วงต้นฤดูใบไม้ผลิของทุกปีเพื่อเป็นสัญลักษณ์ของโนว์รูซ (วันขึ้นปีใหม่อิหร่าน) นักประวัติศาสตร์บางคนรายงานว่า เขาเป็นสัญลักษณ์ของซอล พระราชบิดาของโรสแทม วีรบุรุษใน ชอฮ์นอเม
ในช่วงก่อนวสันตวิษุวัต แอมูโนว์รูซจะนำของขวัญมาให้กับเด็กเหมือนซานตาคลอส เขาเป็นสามีของแนเนแซร์มอ ตามตำนานความรักของทั้งสองนั้น ทั้งคู่สามารถพบกันได้เพียงปีละครั้ง
แอมูโนว์รูซได้รับการบรรยายลักษณะว่าเป็นชายแก่ มีผมสีเงิน สวมหมวกสักหลาด เสื้อคลุมยาวสีน้ำเงิน ผ้าคาดเอว กางเกงผ้าลินิน และรองเท้ากีเวฮ์บาง และถือไม้เท้า

**ดูเพิ่ม**
 ฮอจีฟีรูซ- ซินเตอร์กลาส- ซานตาคลอส- นักบุญนิโคลัส- ฟาเธอร์คริสต์มาส

**อ้างอิง**

**แหล่งข้อมูลอื่น**
แอมูโนว์รูซ
หมวดหมู่:โนว์รูซ
หมวดหมู่:คติชนอิหร่าน
หมวดหมู่:วัฒนธรรมอิหร่าน
หมวดหมู่:ตัวละครในวันหยุด
วัดบางบัวทอง

วัดบางบัวทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองบางบัวทองซึ่งแยกจากแม่น้ำเจ้าพระยา ในท้องที่หมู่ที่ 3 บ้านคลองขวาง ตำบลท่าอิฐ อำเภอปากเกร็ด จังหวัดนนทบุรี มีที่ดินตั้งวัดเนื้อที่ 36 ไร่ และมีที่ธรณีสงฆ์จำนวน 10 แปลง เนื้อที่ 93 ไร่
วัดบางบัวทองสร้างขึ้นเมื่อ พ.ศ. 2335 และได้รับพระราชทานวิสุงคามสีมาเมื่อ พ.ศ. 2339 เดิมชาวบ้านเรียกว่า วัดใน ต่อมาเมื่อประมาณ พ.ศ. 2440 พระอธิการสินได้ร่วมกับชาวบ้านบูรณะวัดและเปลี่ยนชื่อวัดเป็น "วัดบางบัวทอง" จากนั้นเมื่อ พ.ศ. 2481 พระครูโสภณศาสนกิจได้ดำเนินการบูรณะอุโบสถและสิ่งก่อสร้างอื่น ๆ ที่ชำรุด ทางด้านการศึกษา วัดได้เปิดโรงเรียนสอนเด็กก่อนเกณฑ์มาตั้งแต่ พ.ศ. 2520 นอกจากนี้ภายในพื้นที่วัดยังมีโรงเรียนระดับประถมศึกษาและโรงพยาบาลส่งเสริมสุขภาพตำบล
อาคารและเสนาสนะสำคัญได้แก่ อุโบสถ กว้าง 10 เมตร ยาว 20 เมตร สร้างเมื่อ พ.ศ. 2500 ภายในประดิษฐานพระประธานนามว่า พระพุทธโรรัตนะ ศาลาการเปรียญ สร้างเมื่อ พ.ศ. 2520 เป็นอาคารคอนกรีตเสริมเหล็กทรงไทย 2 ชั้น หอสวดมนต์ สร้างเมื่อ พ.ศ. 2534 กุฏิสงฆ์ เป็นอาคารคอนกรีตเสริมเหล็กและอาคารครึ่งตึกครึ่งไม้ ศาลาอเนกประสงค์ สร้างเมื่อ พ.ศ. 2549 และศาลาบำเพ็ญกุศล 

**รายนามเจ้าอาวาส**
 พระอธิการสิน- พระครูโสภณศาสนกิจ- พระครูใบฎีกาสะอาด- พระครูนนทวีราภรณ์ (ใจกล้า วีรจิตฺโต ป.ธ.3)

**อ้างอิง**
บางบัวทอง
วัดสาลีโขภิตาราม

วัดสาลีโขภิตาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในคลองห่างจากแม่น้ำเจ้าพระยาประมาณ 500 เมตร ในหมู่ที่ 3 บ้านระแหง ตำบลบางพลับ อำเภอปากเกร็ด จังหวัดนนทบุรี ฝั่งตรงข้ามคลองหน้าวัดเป็นที่ตั้งของโรงเรียนวัดสาลีโขภิตาราม (อุ่น-อนุสรณ์)
วัดสาลีโขภิตารามเป็นวัดโบราณตั้งแต่สมัยกรุงศรีอยุธยา กลายเป็นวัดร้างเมื่อครั้งที่พม่าเข้ามาตีกรุงศรีอยุธยาใน พ.ศ. 2310 และได้สร้างเป็นวัดอีกครั้งเมื่อวันที่ 29 กรกฎาคม พ.ศ. 2399 ในสมัยพระบาทสมเด็จพระจอมเกล้าเจ้าอยู่หัว โดยนางบุญมีและนางบุญมาสองพี่น้องต้องการทำนาจึงตั้งจิตอธิษฐานในฤดูทำนา เมื่อทำนาสำเร็จดังคำอธิษฐานจึงบริจาคที่ดินเพื่อสร้างวัดนี้ขึ้นและให้ชื่อว่า วัดสัลเลโข ซึ่งแปลว่า "วัดแห่งการขัดเกลากิเลส" หรือ วัดสาลีโข ซึ่งแปลว่า "วัดที่มีข้าวมาก" แต่ชาวบ้านส่วนใหญ่เรียกว่า "วัดสาลีโข" และเนื่องจากชาวบ้านบริเวณนั้นทำนาเป็นอาชีพหลัก วลี สาลีโข จึงเป็นสิริมงคลแก่ชุมชนด้วย
อาคารและเสนาสนะได้แก่ อุโบสถ สร้างเมื่อ พ.ศ. 2514 เป็นอาคารคอนกรีตเสริมเหล็ก ภายในประดิษฐานพระประธานปางมารวิชัย สร้างเมื่อ พ.ศ. 2515 ศาลาการเปรียญ สร้างเมื่อ พ.ศ. 2535 เป็นอาคารคอนกรีตเสริมเหล็กทรงไทย หอสวดมนต์ สร้างเมื่อ พ.ศ. 2518 เป็นอาคารครึ่งตึกครึ่งไม้ 2 ชั้น กุฏิสงฆ์ เป็นอาคารไม้ อาคารครึ่งตึกครึ่งไม้ และอาคารคอนกรีตเสริมเหล็ก ศาลาอเนกประสงค์ สร้างเมื่อ พ.ศ. 2543 เป็นอาคารคอนกรีตเสริมเหล็ก ศาลาบำเพ็ญกุศล สร้างด้วยคอนกรีตเสริมเหล็ก และไม้ ปูชนียวัตถุต่าง ๆ ได้แก่ หลวงพ่อคำ หลวงพ่อศิลาแลง รูปหล่อหลวงปู่เผือก รูปหล่อหลวงพ่อจำปา พระพุทธชินราช พระพุทธโสธร หลวงปู่ทวด รอยพระพุทธบาทจำลอง และท้าวมหาพรหม

**อ้างอิง**
สาลีโขภิตาราม
มัสยิดอัตตักวา

มัสยิดอัตตักวา (p=shànbāqìqīngzhēnsì) หรือ มัสยิดสันป่าข่อย) ตั้งอยู่ริมฝั่งตะวันออกของแม่น้ำปิงในจังหวัดเชียงใหม่ เป็นหนึ่งในมัสยิดจีน 7 แห่งในจังหวัดเชียงใหม่
มัสยิดนี้สร้างครั้งแรกใน พ.ศ. 2510 และแล้วเสร็จใน พ.ศ. 2512 โดยกลุ่มมุสลิมทั้งที่เป็นชาวจีนและที่ไม่ใช่ชาวจีน มัสยิดนี้ถือเป็นโรงเรียนศาสนาอิสลามแห่งแรกในจังหวัดเชียงใหม่ที่ดำรงรักษาวัฒนธรรมและการศึกษาที่เหมือนที่คุนหมิง มณฑลยูนนาน ประเทศจีน

**ดูเพิ่ม**
มัสยิดบ้านฮ่อ
*ศาสนาอิสลามในประเทศไทย

**อ้างอิง**
อัตตักวา
บิกฮิตมิวสิก

บิกฮิตมิวสิก (빅히트 뮤직; Big Hit Music ชื่อเดิม บิกฮิตเอนเตอร์เทนเมนต์) เป็นบริษัทการบันเทิงเกาหลีใต้ ก่อตั้งเมื่อปี ค.ศ. 2005 โดยบัง ชี-ฮย็อก ปัจจุบันมีศิลปินภายใต้การดูแลคือ อี ฮย็อน และศิลปินกลุ่ม บีทีเอส และ ทีบายที
เดิมใช้ชื่อว่า บิกฮิตเอนเตอร์เทนเมนต์ ก่อนจะกลายมาเป็นบิกฮิตมิวสิก ซึ่งเป็นส่วนหนึ่งของไฮบ์คอร์ปอเรชัน

**ศิลปิน**

**กลุ่ม**
 บีทีเอส- ทีบายที

**เดี่ยว**
อี ฮย็อน
*อาร์เอ็ม
*ชูกา
*เจ-โฮป

**อ้างอิง**

**แหล่งข้อมูลอื่น**
หมวดหมู่:ค่ายเพลงเกาหลีใต้
หมวดหมู่:บริษัทเกาหลีใต้ที่ก่อตั้งในปี พ.ศ. 2548
หมวดหมู่:ค่ายเพลงเคป็อป
หมวดหมู่:ค่ายเพลงที่ก่อตั้งในปี พ.ศ. 2548
หมวดหมู่:บริษัทในโซล
น้องเมดมังกรของคุณโคบายาชิ

น้องเมดมังกรของคุณโคบายาชิ หรือ โคบายาชิซังกับเมดมังกร (lead=yes) เป็นซีรีส์มังงะญี่ปุ่น เขียนเรื่องและวาดภาพโดยคูลเคียวชินจะ ตีพิมพ์ในนิตยสาร Monthly Action ของสำนักพิมพ์ฟูตาบาชะตั้งแต่เดือนพฤษภาคม พ.ศ. 2556 มังงะภาคแยกสี่เรื่องก็ตีพิมพ์ในนิตยสาร Monthly Action ได้รับการดัดแปลงเป็นซีรีส์อนิเมะโทรทัศน์โดยสตูดิโอเกียวโตแอนิเมชัน ออกอากาศระหว่างเดือนมกราคมถึงเมษายน พ.ศ. 2560 ฤดูกาลที่ 2 ชื่อเรื่องว่า น้องเมดมังกรของคุณโคบายาชิ S ออกอากาศระหว่างเดือนกรกฎาคมถึงเดือนกันยายน พ.ศ. 2564

**เรื่องย่อ**
ชีวิตที่น่าเบื่อของสาวออฟฟิศอย่าง โคบายาชิ ที่ใช้ชีวิตในอพาร์ตเมนต์เล็ก ๆ จนกระทั่งระหว่างที่โคบายาชิเมา เธอได้ขึ้นไปบนภูเขา และเธอได้ช่วยมังกรตนหนึ่ง มังกรตนนั้นคือ โทรุ ภายหลังจากที่เธอได้ช่วยโทรุไว้นั้น โทรุ ได้เปลี่ยนร่างเป็นเด็กผู้หญิงในชุดเมดและยอมเป็นสาวรับใช้ให้กับเธอเพื่อตอบแทนที่เธอนั้นได้ช่วยไว้

**ตัวละคร**

**ตัวละครหลัก**
Kobayashi
Voiced by|มุตสึมิ ทามูระ 

Tōru
Voiced by|ยูกิ คูวาฮาระ 

Kanna Kamui
Voiced by|มาเรีย นางานาวะ 


**มังกร**
Eruma
Voiced by|ยูกิ ทากาดะ 

 Rukoa 
Voiced by|มินามิ ทากาฮาชิ 

Fafunīru
Voiced by|ไดซูเกะ โอโนะ 

Iruru
Voiced by|โทโมมิ มิเนอูจิ 

Shūentei
Voiced by|ทากายูกิ ซูโง 


**มนุษย์**
Takiya Makoto
Voiced by|ยูอิจิ นากามูระ 

Saikawa Riko
Voiced by|เอมิริ คาโต 

Saikawa Jōjī
Voiced by|ยูโกะ โกโต 

Magatsuchi Shōta
Voiced by|คาโอริ อิชิฮาระ 

Aida Taketo
Voiced by|ฮิโระ ชิโมโนะ 


**อ้างอิง**

**แหล่งข้อมูลอื่น**
  น้องเมดมังกรของคุณโคบายาชิ ที่ Monthly Action -  เว็บไซต์ทางการอนิเมะ - 17913- 6185782
หมวดหมู่:อนิเมะที่ออกฉายในปี พ.ศ. 2560
หมวดหมู่:อนิเมะที่ออกฉายในปี พ.ศ. 2564
หมวดหมู่:ภาพยนตร์ญี่ปุ่นที่ออกฉายในปี พ.ศ. 2568
หมวดหมู่:การ์ตูนญี่ปุ่นแนวสุขนาฏกรรม
หมวดหมู่:การ์ตูนญี่ปุ่นแนวจินตนิมิต
หมวดหมู่:ตัวละครที่เป็นเมด
หมวดหมู่:ตัวละครที่เป็นมังกร
หมวดหมู่:ความหลากหลายทางเพศในอนิเมะและมังงะ
หมวดหมู่:เซนชู
หมวดหมู่:มังกรในวัฒนธรรมประชานิยม
หมวดหมู่:การตรวจพิจารณาโทรทัศน์ในประเทศจีน
หมวดหมู่:การ์ตูนญี่ปุ่นแนวยูริ
หมวดหมู่:ผู้ชนะครันชีโรลอนิเมะอะวอดส์
ขบวนการนักสืบหนุ่มรูปงาม

ขบวนการนักสืบหนุ่มรูปงาม (Bishōnen Tanteidan) เป็นซีรีส์นิยายญี่ปุ่นแนวรหัสคดี เขียนโดยนิชิโอะ อิชิน วาดรูปประกอบโดยคินาโกะ เป็นนิยายในหมวดบิโชเน็ง ตีพิมพ์โดยสำนักพิมพ์โคดันชะในเครือโดคันชะไทงะตั้งแต่เดือนตุลาคม พ.ศ. 2558 ถึงธันวาคม พ.ศ. 2562 รวม 11 เล่ม มีการประกาศวางจำหน่ายนิยายเล่มใหม่ในเดือนพฤษภาคม พ.ศ. 2564 ได้รับการดัดแปลงเป็นมังงะ วาดรูปโดยซูซูกะ โอดะ ตีพิมพ์ในนิตยสารอาเรีย นิตยสารการ์ตูนแนวโชโจะของสำนักพิมพ์โคดันชะในเดือนเมษายน พ.ศ. 2559 แล้วย้ายไปตีพิมพ์ในนิตยสารโชเน็งแมกกาซีนเอ็ดจ์ นิตยสารการ์ตูนแนวโชเน็งของสำนักพิมพ์โคดันชะในเดือนตุลาคม พ.ศ. 2561 หลังจากนิตยสารอาเรียยุติการตีพิมพ์ในเดือนเมษายน พ.ศ. 2561 แล้วตีพิมพ์ต่อเนื่องจนถึงวันที่ 17 กรกฎาคม พ.ศ. 2561 ได้รับการรวบรวมตีพิมพ์เป็นหนังสือการ์ตูนรวมเล่ม (ทังโกบง) 5 เล่ม ได้รับการดัดแปลงเป็นซีรีส์อนิเมะโทรทัศน์โดยสตูดิโอชาฟต์ ออกอากาศตั้งแต่วันที่ 11 เมษายน ถึง 27 มิถุนายน พ.ศ. 2564 ทางผังรายการ ANiMAZiNG
ของช่อง ABC และ TV Asahi

**ตัวละคร**
Dōjima Mayumi
voiced by|มาอายะ ซากาโมโตะ
ตัวละครเอกและผู้บรรยายของเรื่อง ปี 2 ห้อง โรงเรียนมัธยมต้นยูบิวะ เข้าร่วมขบวนการนักสืบหนุ่มรูปงามจากคดีเกี่ยวดวงดาวที่เธอตามหาเป็นเวลาสิบปี เพื่อคลี่คลายคดีก็มีเหตุทำให้เธอต้องแต่งกายเป็นผู้ชาย ภายหลังก็ได้เข้าเป็นสมาชิกของขบวนการนักสืบหนุ่มรูปงาม มีสายตาที่ดีมากเป็นพิเศษจึงต้องสวมแว่นเพื่อกดความสามารถไว้
Sōtōin Manabu
voiced by|อายูมุ มูราเซะ
ชั้น ป.5 ห้อง A โรงเรียนประถมยูบิวะ ชื่อเล่น โคโกโร่ (ป. 5 → โคโก) หัวหน้าของขบวนการนักสืบหนุ่มรูปงาม 
Sakiguchi Nagahiro
voiced by|ไทโตะ บัง
ปี  3 ห้อง A โรงเรียนมัธยมต้นยูบิวะ ประธานสภานักเรียนและรองหัวหน้าของขบวนการนักสืบหนุ่มรูปงาม 
Fukuroi Michiru
voiced by|โทชิกิ มาซูดะ
ปี 2 ห้อง A โรงเรียนมัธยมต้นยูบิวะ 
Ashikaga Hyōta
voiced by|โชโงะ ยาโนะ
ปี 1 ห้อง A โรงเรียนมัธยมต้นยูบิวะ  
Yubiwa Sōsaku
voiced by|เก็น ซาโต
ปี 1 ห้อง A โรงเรียนมัธยมต้นยูบิวะ  
Rei
voiced by|ฮิโรกิ นานามิ
หัวหน้ากลุ่ม "ทเวนตี้"
Fudatsuki Rai
voiced by|โคซูเกะ โทริอูมิ

**รูปแบบต่าง ๆ**

**นิยาย**

**มังงะ**

**อนิเมะ**

**หมายเหตุ**

**อ้างอิง**

**แหล่งข้อมูลอื่น**
  เว็บไซต์ทางการของอะนิเม -  เว็บไซต์ทางการของอะนิเม -  ขบวนการนักสืบหนุ่มรูปงาม date=2021-06-03  ทาง ปีลีปีลี- 23109- 22838
หมวดหมู่:มังงะที่ตีพิมพ์ในปี พ.ศ. 2559
หมวดหมู่:อนิเมะที่ออกฉายในปี พ.ศ. 2564
หมวดหมู่:การ์ตูนญี่ปุ่นแนวโชโจะ
หมวดหมู่:การ์ตูนญี่ปุ่นแนวโชเน็ง
หมวดหมู่:รักพิมพ์
หมวดหมู่:อะนิเพล็กซ์
หมวดหมู่:อนิเมะและมังงะที่สร้างจากนวนิยาย
วัดห้วยม่วง (จังหวัดนครปฐม)

วัดห้วยม่วง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกระตีบ อำเภอกำแพงแสน จังหวัดนครปฐม โดยมีพระครูวิสุทธิ์ธีรคุณ เป็นเจ้าอาวาส เมื่อปี พ.ศ. 2539 บริเวณวัดยังมีตลาดน้ำ
วัดห้วยม่วงเริ่มก่อตั้งเมื่อ พ.ศ. 2409 ต่อมาเมื่อ พ.ศ. 2446 ได้ยกฐานะจากสำนักสงฆ์มาเป็นวัด โดยตั้งชื่อวัดว่า "วัดห้วยม่วง" อุโบสถหลังเก่ามีประวัติก่อสร้างแล้วเสร็จและผูกพัทธสีมาเมื่อ พ.ศ. 2468 มีลักษณะสถาปัตยกรรมแบบรัตนโกสินทร์ โครงสร้างหลังคาไม้ลดชั้น 2 ชั้น ชั้นละ 2 ตับ มุงด้วยกระเบื้องซีเมนต์ มีเครื่องประดับหลังคาเป็นปูนปั้น หน้าบันมีลวดลายปูนปั้นถมสี ด้านหน้าอุโบสถมีมุขโถง ระหว่างช่วงเสาของมุขเป็นซุ้มโค้งแบบอิทธิพลตะวันตก
เมื่อ พ.ศ. 2559 ได้มีการบูรณะอุโบสถและปรับปรุงภูมิทัศน์โดยรอบ มีการซ่อมแซมหลังคาและโครงสร้างหลังคา ซ่อมแซมบานประตูหน้าต่าง ฝ้าเพดานและฝ้าไขรา ฐานชุกชีและปิดทองพระพุทธรูปประธานในอุโบสถ155

**อ้างอิง**
ห้วยม่วง